Argitalpena: EAO, 2015/06/13, 141. zk.\n6/2015 Lege Organikoa, ekainaren 12koa, honako hauek aldatzekoa:\nAutonomia-erkidegoak Finantzatzeari buruzko irailaren 22ko 8/1980 Lege\nOrganikoa eta Aurrekontu Egonkortasunari eta Finantza Iraunkortasunari\nburuzko apirilaren 27ko 2/2012 Lege Organikoa.\nZerga-baterakuntzaren helburuak betetzeko egin den ahaleginari esker, eta egiturazko beste erreforma batzuen aplikazioa dela bide, hazkunde ekonomikoaren bidera itzuli gara, eta Espainiako ekonomian konfiantza sortu dugu; horrela, finantzaketa-kostuak txikiagotzen ari dira merkatuetan. Emaitza positibo hori administrazio publiko guztiekin partekatu behar dugu; hori dela eta, finantza-aurrezki horiek helarazi behar dizkiegu, zerga-baterakuntza laguntzen jarraitzeko.\nHelburu hori izanik, mekanismo berriak abian jarri ditugu, finantza-aurrezki horiek administrazio guztien artean partekatzeko ez ezik, baita gizarte-gastuaren arreta lehenesteko ere. Mekanismo horien baldintza berriak egoki betetzeko, hainbat egokitzapen egin behar dira aurrekontu-egonkortasunari buruzko araudian eta autonomia-erkidegoen finantzaketari buruzkoan.\nHartarako, lege hau bi artikulutan egituratu da. Lehenengoak sei zenbaki ditu, eta Autonomia Erkidegoak Finantzatzeari buruzko irailaren 22ko 8/1980 Lege Organikoa (AEFLO hemendik aurrera) aldatzen du, gizarte-zerbitzuak egoki finantza daitezen bermatzeko.\nGizarte-gastua ongizate-estatuaren oinarrizko zutabeetako bat denez gero, haren finantzaketa errazteko neurriak hartu behar ditugu funtsezko zerbitzu publikoak bermatzearren; besteak beste, autonomia-erkidegoekin egindako hitzarmenen bidez edo bestelako transferentzien bidez toki-erakundeek ematen dituzten hezkuntza, osasuna eta gizarte-zerbitzuak. Autonomia-erkidegoetako finantzaketa-araubideek hitzarmen eta transferentzia horien ondorioz ordaintzeke dauden zenbatekoak –betiere 2014ko abenduaren 31n mugaeguneratuak, likidoak eta galdagarriak badira– ordaintzeko erabilitako baliabideetan atxikipena edukitzeko aukera gehitu du lege organiko honek AEFLOren zortzigarren xedapen gehigarrian, aurretik xede horrekin hartutako bestelako neurrien osagarri, horrelako kontzeptuetan gizarte-gastuaren arloan metatutako zorra kitatzearren. AEFLO aldatzen da finantza-zuhurtasunaren printzipioa autonomiaerkidegoetako finantza-eragiketen printzipio gidaria izan dadin. Autonomia-erkidegoen eragiketa finantzarioak gauzatzeko orduan kostuaren eta arriskuaren gaineko arrazoizko baldintzak betetzea du helburutzat aipatutako printzipioak. Zuhurtasun-printzipioaren mende geldituko da, orobat, berme publikoak zein pasibo kontingenteak ematea, bai eta autonomia-erkidegoek emandako kreditu-eragiketetarako aurrekontutik kanpoko bestelako laguntza-neurriak ere; izan ere, haien finantza-iraunkortasuna arriskuan jar dezakete, etorkizuneko finantzaketa-beharrei buruzko ziurgabetasuna ekartzeaz gain aurreikusi gabeko desoreka fiskal larriak sortzen dituztelako.\nHalaber, finantza-zuhurtasuna gehitzen da finantza-iraunkortasunaren printzipioaren barruan; hala bada, kostu finantzarioak murriztu eta arriskuak arindu ahal izateko baldintzak bete beharko dituzte finantza-eragiketek, era horretan oraingo eta etorkizuneko finantzagastuak finantzatzeko ahalmena hobetzen laguntzeko.\nBigarren artikuluak lau zenbaki ditu, eta apirilaren 27ko 2/2012 Lege Organikoa aldatzen du, lehenengo xedapen gehigarria egokitu dadin autonomia-erkidegoentzako finantzaketa-mekanismo gehigarrien egitura berrira, zabalagoa eta asmo handiagokoa baita; horrez gain, pertsona fisiko eta juridikoen, publiko edo pribatuen, kreditu-eragiketak bermatzeko orduan abalak, berrabalak eta beste edozein berme ematean hartutako arriskuaren eta kostuaren murrizketa ere jasoko da prebenitu eta zuzentzeko neurri automatikoen artean.\nLehenengo artikulua. Autonomia Erkidegoak Finantzatzeari buruzko irailaren 22ko 8/1980 Lege Organikoa aldatzea.\nAldatu egiten da Autonomia Erkidegoak Finantzatzeari buruzko irailaren 22ko 8/1980 Lege Organikoa, eta honela idatzita geratzen da:\nBat. Aldatu egiten da 2. artikuluaren bat zenbakiko b) letra, eta honela geratzen da idatzita:\n«b) Estatuaren esku dago oreka ekonomikoa bermatzea, ekonomia-politika orokorraren bidez, Konstituzioaren 40.1, 131. eta 138. artikuluetan ezarritakoarekin bat etorriz; izan ere, Estatua da barneko eta kanpoko egonkortasun ekonomikoa, aurrekontu-egonkortasuna eta finantza-iraunkortasuna lortzeko neurri egokiak hartzeko ardura duena, bai eta Espainiako lurraldearen zati ezberdinen arteko garapen harmonikoa erdiesteko arduraduna ere. Hartarako, Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoan zehaztutako aurrekontu-egonkortasunaren eta finantzairaunkortasunaren printzipioak aplikatuko dira.»\nBi. 13 bis artikulua gehitzen da, eta honela idatzita geratzen da:\n«13 bis artikulua. Finantza-zuhurtasunaren printzipioa.\n1.Autonomia-erkidegoek egiten dituzten finantza-eragiketa guztiek, apirilaren 27ko 2/2012 Lege Organikoaren 2.1 artikuluan aurreikusitakoarekin bat etorriz, finantza-zuhurtasunaren printzipioa bete behar dute.\na) Finantza-aktiboak. Kontzeptu horren barruan sartzen dira beste erakunde batzuen kapital-tresnak edo ondare garbiaren tresnak, hirugarren batengandik eskudirua edo beste finantza-aktibo bat jasotzeko eskubideak, edo hirugarren batekin finantza-aktibo edo -pasiboak trukatzeko eskubideak, potentzialki aldekoak diren baldintzetan.\nb) Finantza-pasiboak. Kontzeptu horren barruan sartzen dira baloreetan adierazitako zorrak, kreditu-eragiketak, deribatuen eragiketak, eta bestelako edozein betebehar galdagarri eta nahitaezko, hirugarren bati eskudirua edo beste finantzaaktibo bat emateko, edota hirugarren batekin finantza-aktibo edo -pasiboak trukatzeko, baldintza txarretan.\n3.Aurreko zenbakiko b) letran aurreikusitako finantza-eragiketek bete beharreko baldintzak Altxorraren eta Finantza Politikaren Idazkaritza Nagusiaren\nebazpen bidez ezarriko dira; aurreko a) eta c) letretan aurreikusitakoek bete beharrekoak, berriz, Autonomia Erkidegoekin eta Toki Erakundeekin Koordinatzeko Idazkaritza Nagusiaren ebazpen bidez.\nBaldintza horien aplikazioaren berri emango zaio aldian behin Zerga eta Finantza Politikako Kontseiluari.\n4.Autonomia-erkidegoek finantza-zuhurtasunaren printzipioa beren sektore publiko osoan aplikatzen dela zainduko dute.\n5.Artikulu honetako 2. zenbakiaren c) letrak aipatzen dituen eragiketak formalizatzeko, Estatuaren baimena beharko da, baldin eta eragiketok ez badira finantza-zuhurtasunaren printzipioaren baldintzetara egokitzen.»\nHiru. 14. artikulua honela idatzita geratzen da:\n«14. artikulua. Autonomia-erkidegoen zorpetzea.\n1.Apirilaren 27ko 2/2012 Lege Organikoaren 2.1 artikuluan aurreikusitakoarekin bat etorriz, artikulu honen 4. zenbakian ezarritakoa baztertu gabe, autonomiaerkidegoek urtebete baino epe txikiagoko kreditu-eragiketak egin ahal izango dituzte, diruzaintzako aldi baterako beharrak estaltzeko.\n2.Halaber, autonomia-erkidegoek urtebete baino epe handiagoko kreditueragiketak hitzartu ahal izango dituzte, dokumentatzeko modua edozein izanik ere, betiere baldintza hauek betez gero:\na) Kredituaren zenbateko osoa inbertsio-gastuak egiteko baino ez izatea.\nb) Urteko amortizazioen zenbateko osoa, kapital eta interesengatik, ekitaldiko aurrekontuan autonomia-erkidegoak dituen diru-sarrera arrunten ehuneko hogeita bost izatea gehienez.\n3.Autonomia-erkidegoek Estatuaren baimena beharko dute atzerrian kreditueragiketak hitzartzeko, zorra jaulkitzeko eta kreditu publikoa beste edozein modutara baliatzeko. Aipatutako baimena emateko orduan, lege honen 2.bat.b) artikuluan zehaztutako aurrekontu-egonkortasunaren eta finantza-iraunkortasunaren printzipioak betetzen diren hartuko du kontuan Estatuak.\nAurreko lerrokadan aurreikusitakoari dagokionez, ez da kanpoko finantzaketatzat hartuko, nahitaezko baimenaren ondorioetarako, Europar Batasuneko herrialdeen lurralde-esparruaren barruan, eurotan adierazita, egiten diren hitzartzeedo jaulkitze-eragiketak.\nEdozelan ere, aurreko bat eta bi zenbakietan aipatutako kreditu-eragiketek Estatuaren baimena beharko dute, baldin eta, autonomia-erkidegoek emandako informazioa ikusita, aurrekontu-egonkortasunaren, zor publikoaren eta gastuarauaren helburuak ez direla bete egiaztatzen bada.\n4.Autonomia-erkidegoek kreditu-eragiketak elkarrekin koordinatu beharko dituzte, bai eta Estatuaren zorpetze-politikarekin ere, Zerga eta Finantza Politikako Kontseiluaren barruan.\n5.Autonomia-erkidegoen zor publikoak eta balio berarekin haiek jaulkitzen dituzten balore-tituluek, lege honetan ezarrita ez dagoen guztian, Estatuaren Zor Publikoaren arau guztiak beteko dituzte, bai eta horren onura eta baldintza berak edukiko ere.\n6.Pertsona fisiko eta juridikoen, publiko edo pribatuen, kreditu-eragiketak bermatzeko abalak, berrabalak eta beste edozein berme mota ematean hartzen dituzten arriskua eta kostua murriztu beharko dituzte autonomia-erkidegoek.»\nLau. Aldatu egiten da 21. artikuluaren 1. zenbakia, eta honela idatzita geratzen da:\n«1. Autonomia-erkidegoen aurrekontuak urtean behin egingo dira, eta Estatuaren aurrekontuen aldi berekoak izango; horrez gain, aurrekontuegonkortasunaren eta finantza-iraunkortasunaren printzipioa ere beteko dute, eta\nhaien barruko organismo eta erakundeen gastu eta diru-sarrera guztiak jasoko dituzte. Halaber, aipatutako erkidegoei esleitutako tributuei dagozkien onura fiskalen zenbatekoa ere kontsignatuko da aurrekontu horietan.»\nBost. Aldatu egiten da zortzigarren xedapen gehigarriaren 3 sic zenbakiaren numerazioa, eta hemendik aurrera 4. zenbakia izango da; halaber, 5. zenbaki berria eransten zaio, eta hau dio zenbaki horrek:\n«5. Autonomia Erkidegoak Finantzatzeko Funtseko Gizarte Funtsaren konpartimentuari atxiki gabeko autonomia-erkidegoen finantzaketa-araubideen baliabide guztien bidez ordaindutako zenbatekoetatik, Estatuak kendu edo atxiki ahal izango ditu autonomia-erkidegoek gizarte-gastuaren arloan sinatutako hitzarmenen eta transferentzien ondorioz toki-erakundeekin ordaintzeke dituzten obligazioak ordaintzeko beharrezko diren zenbatekoak, baldin eta horiek 2014ko abenduaren 31n mugaeguneratuak, likidoak eta galdagarriak badira.»\nSei. Aldatu egiten da bigarren xedapen gehigarria, eta honela idatzita geratzen da:\n«Konstituzioaren lehenengo xedapen gehigarriak ezarritakoaren babesean, Nafarroako finantzaeta tributu-jarduera, haren foru-araubidea betez, Hitzarmen Ekonomikoaren sistema tradizionalaren bidez arautuko da, eta, bereziki, Nafarroako Foru Eraentza Birrezarri eta Hobetzeari buruzko abuztuaren 10eko 13/1982 Lege Organikoan aurreikusitakoarekin bat etorriz.\nHorretan, Nafarroak Estatuaren karga orokorrei egin beharreko ekarpenak zehaztuko dira, bai eta bere zerga-araubidea Estatuaren araubide orokorrarekin harmonizatzeko irizpideak ere.»\nBigarren artikulua. Aurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoa aldatzea.\nAurrekontu Egonkortasunari eta Finantza Iraunkortasunari buruzko apirilaren 27ko 2/2012 Lege Organikoa honela idatzita geratzen da:\nBat. 3. zenbakia eransten zaio 4. artikuluari, eta honela idatzita egongo da:\n«3. Finantza-eragiketak finantza-zuhurtasunaren printzipioaren mende egongo dira finantza-iraunkortasunaren printzipioa betetzearren.»\nBi. 18. artikuluaren 1. eta 4. zenbakiak honela idatzita geratzen dira:\n«1. Administrazio publikoek aurrekontuaren betearazpen-mailari buruzko datuen jarraipena egingo dute, eta gastu publikoa egokituko dute, ekitaldia amaitzean aurrekontu-egonkortasuneko helburua betetzen dela bermatzeko.\nHalaber, pertsona fisiko eta juridikoen, publiko edo pribatuen, kreditu-eragiketak bermatzeko ematen dituzten abalak, berrabalak eta beste edozein berme mota ematean hartutako arriskuaren eta kostuaren jarraipena egingo dute.»\n«4. Ogasuneko eta Administrazio Publikoetako Ministerioak jarraipena egingo du autonomia-erkidegoen hornitzaileei ordaintzeko batez besteko epeak betetzen diren ikusteko.\nAutonomia-erkidegoaren hornitzaileei ordaintzeko batez besteko epeak, 13.6 artikuluaren araberako diruzaintza-planaren eguneratzetik hasita segidako bi hilabetetan, berankortasun-araudiaren gehienezko epea 30 egunetik gora gainditzen duenean, Ogasuneko eta Administrazio Publikoetako Ministerioak alerta-oharra helaraziko dio, eta bertan adieraziko du hornitzaileei ordaintzeko hilero bideratu beharreko zenbatekoa, bai eta gastuak murrizteko, diru-sarrerak handitzeko neurri kuantifikatuak edo kobrantzak eta ordainketak kudeatzeko beste neurri batzuk ere. Neurri horiek hartu beharko ditu, hornitzaileei ordaintzeko batez besteko epea\nmurrizteko behar den altxortegia sortzeko. Autonomia-erkidegoak hori guztia diruzaintza-planean txertatuko du alerta-ohar hori jaso eta berehala.\nOgasuneko eta Administrazio Publikoetako Ministerioak aurreko lerrokadak adierazitako alerta-oharra igorri ostean, haren ondorioak indarrean egongo dira harik eta autonomia-erkidegoak berankortasun-araudian ordaintzeko aurreikusitako gehienezko epea bete arte.»\nHiru. 20. artikuluaren 1. zenbakia honela idatzita geratzen da:\n«1. Gobernuak, lege honen 17. artikuluan adierazitako txostenen arabera, aurrekontu-egonkortasunaren, zor publikoaren edo gastu-arauaren helburua betetzen ez dela egiaztatzen badu, autonomia-erkidegoaren zorpetze-eragiketa guztiek beharko dute Estatuaren baimena, aipaturiko ez-betetze horrek irauten duen bitartean. Baimen hori apurka-apurka eman ahal izango da, atalka, eta nahitaezkoa izango da Ogasuneko eta Administrazio Publikoetako Ministerioak aurrekontuegonkortasunaren, zor publikoaren eta gastu-arauaren helburuak bete direla egiaztatu bitartean.\nAutonomia-erkidegoak aurrekontu-egonkortasunaren helburua, zor publikoaren helburua edo gastu-arauaren helburua ez betetzeagatik aurkeztutako plan ekonomiko-finantzarioa Zerga eta Finantza Politikako Kontseiluak egokitzat jotzen badu, kanpoko finantzaketatzat hartzen ez diren epe laburreko kreditu-eragiketek ez dute Estatuaren baimenik beharko.\nEra berean, Estatuaren baimena beharko da pertsona fisiko edo juridikoen, publiko edo pribatuen, eta lege honen 2.1.b) artikuluaren aplikazio-eremuan jaso gabeko autonomia-erkidegoko erakundeen kreditu-eragiketei abalak, berrabalak edo bestelako berme mota batzuk emateko. Baimen hori apurka-apurka eman ahal izango da, abalatu eta bermatu beharreko zenbateko-atalen arabera, eta nahitaezkoa izango da Ogasuneko eta Administrazio Publikoetako Ministerioak aurrekontu-egonkortasunaren, zor publikoaren eta gastu-arauaren helburuak bete direla egiaztatu bitartean.»\nLau. Lehenengo xedapen gehigarria honela idatzita geratzen da:\n«Lehenengo xedapen gehigarria. Autonomia-erkidegoentzako eta tokikorporazioentzako finantzaketa-mekanismo gehigarriak.\n1.Autonomia-erkidegoek eta toki-korporazioek, baldin eta likideziari laguntzeko ezohiko neurriak edo mekanismo gehigarriak eskuratzea eskatzen badiote Estatuari, Ogasuneko eta Administrazio Publikoetako Ministerioarekin doikuntza-plan bat hitzartu beharko dute –beharrezkoa denean–; aipatutako plana aurrekontuegonkortasunaren eta zor publikoaren helburuak betetzearekin bat etorri beharko da.\n2.Horrelako mekanismoetara jo ahal izateko, autonomia-erkidegoak edo tokikorporazioak baldintza berezi batzuk onartu beharko ditu jarraipenaren eta informazioa igortzearen arloan, bai eta mekanismoak abian jartzea agintzen duten xedapen edo akordioetan zehaztutako gainerako baldintzak ere; horrez gain, doikuntzako ezohiko neurriak hartu beharko dituzte, hala badagokio, aurrekontuegonkortasunaren eta zor publikoaren helburuak ez ezik, lege honetan, berankortasunari buruzko araudian eta Europako araudian hornitzaileei ordaintzeko ezarritako legezko epeak ere bete ditzaten.\n3.Ogasuneko eta Administrazio Publikoetako Ministerioak doikuntza-planari buruzko informazioa argitaratuko du. Doikuntza-planean jasotako neurriak bete ahala ordainduko da, atalka, ezarritako finantza-laguntza.\n4.Doikuntza-plana indarrean dagoen bitartean, administrazio arduradunak informazioa bidaliko dio hiru hilean behin Ogasuneko eta Administrazio Publikoetako Ministerioari, kontu hauei buruz:\na) Emandako abal publikoak, horiek metatutako guztizko arrisku bizia eta kontratatutako kreditu-eragiketak edo -lerroak. Datu hauek adierazi beharko ditu: erakundea, guztizko kreditu erabilgarria eta kreditu erabilia.\nb) Hartutako merkataritza-zorra, antzinatasunaren eta epemugaren arabera sailkatua. Era berean, hornitzaileei egin beharreko ordainketak errazte aldera kreditu-erakundeekin hitzartutako kontratuen gaineko informazioa ere jasoko da bertan.\nc) Deribatuekin egindako eragiketak.\nd) Beste edozein pasibo kontingente.\n5.Doikuntza-plana nahitaezkoa izanik, autonomia-erkidego edo toki-korporazio batek ez badu hura igortzen edo betetzen, edo planak aurkako irizpena jasotzen badu, 25. eta 26. artikuluetan ekonomiaeta finantza-plana betetzen ez den kasuetarako aurreikusitako hertsapen-neurriak aplikatuko dira.\n6.Toki-korporazioek doikuntza-planen betetze-mailari buruzko kontuhartzailearen txostena aurkeztu beharko diote urtero Ogasuneko eta Administrazio Publikoetako Ministerioari.\nToki Ogasunak Arautzen dituen Legearen testu bateginaren 111. eta 135. artikuluetan zehaztutako eremu subjektiboan sartzen diren toki-erakundeen kasuan, txosten hori hiru hilean behin aurkeztu beharko dute.\nAutonomia-erkidegoek, beren kontu-hartzailetza nagusiaren edo unitate baliokidearen bitartez, hilero bidaliko dute 4. zenbakian aurreikusitako informazioa, eta, horrez gain, beren doikuntza-planaren betetze-mailari buruzko informazio eguneratua ere bidali beharko diote Ogasuneko eta Administrazio Publikoetako Ministerioari, gutxienez elementu hauei dagokienez:\na) Gastu eta diru-sarreren kapituluen hileroko aurrekontu-betearazpena.\nb) Doikuntza-plana zenbateraino egokitzen den errealitatera, eta martxan diren neurrien balioespena.\nc) Doikuntza-plana aplikatuta lortu nahi diren helburuak betetzeari dagokionez, epe laburrean eta ertainean izango diren arriskuen balioespena. Likideziaaurreikuspenak eta zorpetze-beharrak aztertuko dira, zehazki.\nd) Doikuntza-plana betetzean gertatu diren desbideratzeen azterketa.\ne) Doikuntza-plana aldatzeko gomendioak, hala badagokio, aurrekontuegonkortasuneko eta finantza-iraunkortasuneko helburuak betetzeko.\nf) Diruzaintza-planaren informazio eguneratua.\nOgasuneko eta Administrazio Publikoetako Ministerioak izango du eskumena mekanismoaren eta doikuntza-planen betetze-mailaren jarraipena egiteko, eta, horretarako, garrantzitsua den informazio oro eskatu ahal izango du; halaber, balioespen horren berri emango dio Ekonomia eta Lehiakortasun Ministerioari.\nHalaber, Ogasuneko eta Administrazio Publikoetako Ministerioak erabaki ahal izango du Estatuko Administrazioaren Kontu-hartzailetza Nagusiak kontrol-jarduerak egin ditzan, hark zehaztutako eduki eta garrantziarekin; betiere, doikuntza-planen jarraipenak agerian utzitako arriskuaren arabera, 2. zenbakian aipatutako baldintzen betetze-mailaren arabera edota doikuntza-plana betetzen ez badute. Estatuko Administrazioaren Kontu-hartzailetza Nagusiak, kontrol-jarduerak egiteko, beste erakunde publiko batzuen laguntza eskatu ahal izango du; kontrol-jarduerak autonomia-erkidegoetan egin beharrekoak badira, haien kontu-hartzailetza nagusiekin hitzarmenak sinatu ahal izango ditu.\nKontrol-jarduerak toki-korporazioetan egin behar izanez gero, berriz, Estatuko Administrazioaren Kontu-hartzailetza Nagusia ikuskaritza-enpresa pribatuen lankidetzaz balia daiteke. Enpresa horiek Estatuko Administrazioaren Kontuhartzailetza Nagusiak ezarriko dituen arauak eta jarraibideak bete beharko dituzte. Likideziari laguntzeko ezohiko neurrietarako erabiltzen diren funts berberak erabiliko dira jarduera horiek finantzatzeko.\n7.20. artikuluko 5. zenbakian aurreikusitako neurriak aplikatutakoan, Ogasuneko eta Administrazio Publikoetako Ministerioak autonomia-erkidegoari proposatu ahalko dio indarrean dauden finantzaketa-mekanismo gehigarrietara sarbidea izatea. Ogasuneko eta Administrazio Publikoetako Ministerioak igorritako proposamenetik hilabete bat igarotakoan, autonomia-erkidegoak ez badu proposamena modu justifikatuan errefusatu, proposatutako finantzaketa-mekanismo gehigarrian automatikoki txertatu dela ulertuko da. Autonomia-erkidegoak proposamena errefusatzea justifikatzeko, frogatu egin beharko du likidezia eskura dezakeela, eta berau Estatuak proposatutako mekanismoak eskaintzen diona baino prezio baxuagoan lor dezakeela.\n8.Toki Ogasunak Arautzen dituen Legearen testu bateginaren 111. eta 135. artikuluetan zehaztutako eremu subjektiboan jasotako toki-korporazioek 18.5 artikuluan aurreikusitakoa aplikatutakoan berankortasun-araudian aurreikusitako ordaintzeko gehienezko epea ez betetzen jarraitzen badute, Ogasuneko eta Administrazio Publikoetako Ministerioak toki-korporazioari ezarri ahalko dio indarrean dauden finantzaketa-mekanismo gehigarriak erabiltzea.\n9.Autonomia-erkidegoek finantzaketa-mekanismo gehigarrien kontura egiten dituzten kreditu-eragiketek, baldin eta finantza-baldintzak aurretik Ekonomia Gaietarako Gobernuaren Ordezko Batzordeak onartu baditu, ez dute Estatuaren nahitaezko baimena beharko, eta ez zaizkie aplikagarriak izango Autonomia Erkidegoak Finantzatzeari buruzko irailaren 22ko 8/1980 Lege Organikoaren 14. artikuluaren bi zenbakian eta lege honetako hirugarren xedapen iragankorrean aurreikusitako murrizketak.»\nLehenengo xedapen gehigarria. Toki-erakundeek epai irmoak bete ditzaten finantzatzea.\n1.Justizia-auzitegien epai irmoak betearazteari dagokionez, halakoek dakartzaten betebeharrak betetzeko behar diren finantza-beharrak jaso ahal izango dituzte tokierakundeek Toki Erakundeak Finantzatzeko Funtseko Antolamendu Funtsaren edo Bultzada Ekonomikorako Funtsaren konpartimentuetan; horretarako, halere, Autonomiaerkidegoen eta toki-erakundeen finantza-iraunkortasunerako neurriei eta bestelako neurri ekonomikoei buruzko abenduaren 26ko 17/2014 Errege Lege Dekretuaren 39. edo 50. artikuluan zehaztutako egoeretan egon beharko dira, eta epaia betearaztearen ondorioz diruzaintzako desoreka larriak daudela justifikatu beharko dute. Ondorio horietarako, tokierakundetzat hartuko dira toki-erakundearen administrazio orokorra eta haren mendeko gainerako erakunde eta organismoak, Administrazio Publikoen sektoreko toki-korporazioen azpisektorean sartuta baldin badaude, Europar Batasuneko Nazio eta Eskualdeko Kontuen Europako Sistemaren definizioaren eta mugaketen arabera.\n2.Aurreko zenbakian aipatutako finantza-beharrak Toki Erakundeak Finantzatzeko Funtsaren konpartimentuetan jasoko dira Ekonomia Gaietarako Gobernuaren Ordezko Batzordeak erabakitakoaren arabera, eta, hala badagokio, atxikitzeko eskaerekin batera aurkeztutako doikuntza-planetan bildu beharko dira.\n3.Xedapen honetan araututako neurriari heltzen dioten toki-erakundeek gastu ez-finantzarioen ehuneko 1eko zenbatekoaz hornitu beharko dute Aurrekontu Esleipenerako Kontingentzia Funtsa 2016ko ekitaldiko aurrekontu orokorraren proiektuan, era horretan auzitegiek etorkizunean eman ditzaketen epai irmoek eragindako ordainketabetebeharrei edo aurreikusi gabeko eta geroratu ezineko beharrei erantzun ahal izateko. Hori betetzea ezinbesteko baldintza da Toki Erakundeak Finantzatzeko Funtsaren konpartimentuekin bat egin ahal izateko.\nBigarren xedapen gehigarria. Toki-erakundeentzako konpentsazioak.\n32 Atala, 02 Zerbitzua –Autonomia Erkidegoekin eta Toki Erakundeekin Koordinatzeko Idazkaritza Nagusia. Toki-erakundeak–, 942N Programa, 461.01 kontzeptuan kontsignatutako kredituan, 2015ean barkatu beharreko trakzio mekanikoko ibilgailuen\ngaineko zergaren kuoten konpentsazioa gauzatzen da, Estatu Batuekin sinatutako Defentsarako Lankidetza Hitzarmenean (1988ko abenduaren 1ekoa; egun indarrean) ezarritako zerga-onurak aplikatzearen ondorioz; bada, kreditu horren kontura, konpentsazio gehigarria aitortu ahal izango zaie neurri hori aplikagarri zaien udalerriei –betiere, gutxienez 20.000 eta gehienez 50.000 biztanle badituzte–. Aipatutako konpentsazioa bi kontzeptu hauen arteko aldearen neurrikoa izango da: batetik, abenduaren 26ko 36/2014 Legearen 79.hiru.b) .1 artikuluan ezarritakoarekin bat etorriz Estatuko tributuetan dagokien partaidetzaren, eta, bestetik, zuzenbidezko biztanleria eta Espainiako Indar Armatuetako langile zibil eta militarren kopurua batuz gero legokiekeen partaidetzaren artekoa, alegia; eta eragiketa horren emaitzari martxoaren 5eko 27/2004 Legegintzako Errege Dekretuaren bidez onartutako Toki Ogasunak Arautzen dituen Legearen testu bateginaren 124.1.a) artikuluan aurreikusitako eskalako goragoko koefiziente biderkatzailea aplikatuko zaio.\nAurreko konpentsazio gehigarriaren ondorioetarako, indarrean eta Gobernuak 2015eko urtarrilaren 1ean ofizialki onetsita dagoen udal-erroldaren biztanle kopurua hartuko da kontuan, eta Defentsa Ministerioak ziurtatu beharko du Espainiako Indar Armatuetako langile zibil eta militarren kopurua; horren barruan, orobat, ez dira sartuko aurreko zenbakian aipatutako udalerrien biztanle-erroldan jasota daudenak (errolda indarrean eta Gobernuak onetsita egon beharko da ziurtagiri hori emateko unean) .\nAutonomia Erkidegoekin eta Toki Erakundeekin Koordinatzeko Idazkaritza Nagusiaren ebazpen bidez aitortuko da konpentsazio gehigarri hori, aurreko lerrokadan aipatutako ziurtagiria jasotakoan, eta ordainketa bakarrean emango da, eta ez da lotuta egongo behin betiko inolako likidaziori.\nAzken xedapenetatik lehena. Osasunari buruzko apirilaren 25eko 14/1986 Lege Orokorra aldatzea.\nAldatu egiten da Osasunari buruzko apirilaren 25eko 14/1986 Lege Orokorra, eta honela idatzita geratzen da:\nBat. VII. titulua honela idatzita geratzen da:\nOsasun-gastuaren gardentasuna eta iraunkortasuna\n106. artikulua. Autonomia-erkidegoen farmaziaeta osasun-gastuaren iraunkortasunari jarraipena egitea.\nHAP/2105/2012 Aginduan –urriaren 1ekoa, Aurrekontu-egonkortasunari eta finantza-iraunkortasunari buruzko apirilaren 27ko 2/2012 Lege Organikoan informazioa emateko aurreikusitako betebeharrak garatzekoa–, aurreikusitakoarekin bat etorriz, eta lege horren 6. artikuluan aurreikusitako gardentasun-printzipioa betez, autonomia-erkidegoek Ogasuneko eta Administrazio Publikoetako Ministerioari honako informazio hau igorriko diote, aldian behin, Administrazio Publikoen Ekonomia eta Finantza Informazioaren Zentralaren bidez jarraitu eta argitaratzeko:\na) Ospitaletako farmazia-gastuari, mediku-errezeta edo dispentsazio-agindu bidezko farmaziaeta osasun-produktuetako gastuari buruzko datuak, eta medikuerrezetarik edo dispentsazio-agindurik gabeko osasun-produktuetako gastuari buruzkoak, lege honetan aurreikusitakoaren arabera.\nb) Osasunaren arloan egindako inbertsioetako gastuari buruzko datuak, bereziki ospitaleetan erabiltzeko osasunaren arloko goi-mailako teknologiako ekipoekin lotuta, eta osasun-gastuaren arloko bestelako datu esanguratsuak.\nc) Osasun-sistemaren eraginkortasuna eta iraunkortasuna hobetzeko hartutako neurriak, bai eta horrelakoen aurrerapen-maila ere.\n107. artikulua. Farmazia-gastuaren mugapena.\nTitulu honetan aurreikusitako ondorioetarako, farmazia-gastutzat bi gastu hauen batura hartuko da: Estatuko Osasun Sistemaren errezeta ofizialaren edo dispentsazio-aginduaren ondorioz farmazia-bulegoetan izandako farmaziaeta osasun-produktuetako gastua, eta Estatuko Osasun Sistemako ospitaletara sendagaiak hornitzeagatik izandako ospitaletako farmazia-gastua.\n108. artikulua. Ospitaletako farmazia-gastuaren mugapena.\nEstatuko Osasun Sistemako arreta sanitario eta soziosanitarioko ospitale eta zentroetan funts publikoekin finantzaturiko sendagaien ondorioz kontabilitate nazionalaren terminoetan Administrazio Publiko gisa sailkatutako unitateek sortutako gastua hartzen da ospitaleko farmazia-gastutzat.\n109. artikulua. Mediku-errezeta edo dispentsazio-agindu bidezko farmaziaeta osasun-produktuetako gastuaren mugapena.\nMediku-errezeta edo dispentsazio-agindu bidezko farmaziaeta osasunproduktuetako gastua hau da: kontabilitate nazionalaren terminoetan Administrazio Publiko gisa sailkatutako unitateek sendagai eta/edo osasun-produktuengatik sortutako gastua, betiere horrelakoak, funts publikoekin finantzatuta egonik, Estatuko Osasun Sistemako errezeta ofizial edo dispentsazio-agindu bidez farmaziabulegoetan dispentsatzen badituzte lurralde nazionalean.\n110. artikulua. Mediku-errezetarik edo dispentsazio-agindurik gabeko osasunproduktuetako gastuaren mugapena.\nMediku-errezetarik edo dispentsazio-agindurik gabeko osasun-produktuetako gastua hau da: urriaren 16ko 1591/2009 Errege Dekretuaren 2. artikuluaren 1 zenbakiko a) -tik e) -ra bitarteko letretan aurreikusitako produktuak eskuratzeagatik kontabilitate nazionalaren terminoetan Administrazio Publiko gisa sailkatutako unitateek sortutako gastua, betiere horrelako produktuak ez badira kapital-ondasun edo ondasun inbentariagarritzat hartzen, dagozkien erakundeetako kapital-gastu edo -aurrekontuetan erregistratuta gelditzeagatik, eta ez badituzte farmaziabulegoetan dispentsatu Estatuko Osasun Sistemako errezeta ofizial edo dispentsazio-agindu bidez.\n111. artikulua. Osasun-sistemaren eraginkortasuna eta iraunkortasuna hobetzeko neurriak.\nFarmaziaeta osasun-gastuaren iraunkortasuna eta eraginkortasuna hobetzen laguntzeko hainbat neurri onartuko dira Ekonomia Gaietarako Gobernuaren Ordezko Batzordearen erabaki bidez (eta Estatuko Aldizkari Ofizialean argitaratuko da hori) , hala nahi duten autonomia-erkidegoek hartu ahal izan ditzaten.\n112. artikulua. Informazioa igortzeko betebeharra ez betetzea.\nTitulu honetan aipatutako informazioa igortzeko betebeharrak ezarritako epeei, eskatutako datuen beharrezko eduki eta egokitasunari edota bidalketa-moduari dagokienez bete ezean, betetzeko errekerimendua egingo da, betiere egokia den erantzukizun pertsonala alde batera utzi gabe.\nErrekerimenduan adieraziko da dagokion obligazioa betetzeko gehienez hamabost egun naturaleko epea egongo dela, eta ohartaraziko da epe hori amaiturik ez-betetzearen berri eman eta apirilaren 27ko 2/2012 Lege Organikoaren 20. artikuluan aurreikusitako zuzentzeko neurri automatikoak hartuko direla, aipatutako legearen 27.7 artikuluan ezarritakoarekin bat etorriz.\n113. artikulua. Farmaziaeta osasun-gastuaren iraunkortasunari laguntzeko tresna sortzea.\n1.Autonomia-erkidegoen farmaziaeta osasun-gastuaren iraunkortasunari laguntzeko tresna sortzen da, 2015ean indarrean egongo dena, betiere Ekonomia Gaietarako Gobernuaren Ordezko Batzordearen erabakiz epe hori luzatzea erabaki ezean.\n2.Tresna horrekin bat egiteko, autonomia-erkidegoak gobernu-kontseiluaren erabaki bat hartuko du; han, tresnari atxikitzeko asmoa eta titulu honetan aurreikusitakoa betetzeko konpromisoa jasoko dira.\n114. artikulua. Osasun-gastuaren mugak.\n1.Baldin eta autonomia-erkidego batek tresna horrekin bat egiten badu, farmazia-gastuaren (ospitaletakoa zein mediku-errezeta edo dispentsazio-agindu bidezko farmaziaeta osasun-produktuetakoa barne) eta mediku-errezetarik edo dispentsazio-agindurik gabeko osasun-produktuetako gastuaren urtetik urterako aldakuntza, ekitaldia amaiturik, gehienez ere, apirilaren 27ko 2/2012 Lege Organikoaren 12.3 artikuluan aurreikusitako Espainiako ekonomiaren epe ertaineko barne-produktu gordinaren hazkundearen erreferentzia-tasa adinakoa izango da, Ekonomia eta Lehiakortasun Ministeriok egin eta Administrazio Publikoen Ekonomia eta Finantza Informazioaren Zentralean argitaratutako azken txostenarekin bat etorriz.\n2.Ekonomia Gaietarako Gobernuaren Ordezko Batzordeak 1 zenbakian aurreikusitakoaren betetze-maila aztertuko du ospitaletako farmazia-gastuari, mediku-errezeta edo dispentsazio-agindu bidezko farmaziaeta osasunproduktuetako gastuari eta mediku-errezetarik edo dispentsazio-agindurik gabeko osasun-produktuetako gastuari buruzko informazioa (107-110 artikuluetan aipatuta) , ekitaldia amaiturik, argitaratu ondoren.\nEstatuko Osasun Sistemaren Lurraldearteko Kontseiluan urtero emango dute aurreko lerrokadan aurreikusitako betetze-mailaren berri.\n115. artikulua. Farmazia-gastuaren edo osasun-produktuetako gastuaren muga gainditzearen ondorioak.\nBaldin eta tresna horrekin bat egindako autonomia-erkidego batean farmaziagastuak edo mediku-errezetarik edo dispentsazio-agindurik gabeko osasunproduktuetako gastuak 114. artikuluan aurreikusitako muga gainditzen badu:\na) Autonomia-erkidegoak ezin izango du zerbitzuen zorro osagarria onartu 16/2003 Legearen, maiatzaren 28koaren, Estatuko Osasun Sistemaren Kohesioari eta Kalitateari buruzkoaren, 8 quinquies.hiru artikuluan aurreikusitakoarekin bat etorriz, eta Estatuko Osasun Sistemako zerbitzuen zorro komuneko zerbitzuak baino ezin izango dituzte eman.\nb) Estatuko Administrazio Orokorrak osasunaren arloan egiten duen dirubaliabideen banaketan autonomia-erkidegoak parte hartu ahal izatea, apirilaren 27ko 2/2012 Lege Organikoaren 20.3 artikuluan aurreikusitako txostenaren araberakoa izango da.\nc) Ekonomia Gaietarako Gobernuaren Ordezko Batzordeak osasun-sistemaren eraginkortasuna eta iraunkortasuna hobetzeko erabakitzen dituen neurriak aplikatu beharko ditu autonomia-erkidegoak.\n116. artikulua. Estatuko osasun-gastuaren gardentasuna eta iraunkortasuna.\n1.Osasun Kudeaketarako Institutu Nazionalak, Estatuko Administrazio Zibileko Funtzionarioen Mutualitateak, Espetxeetako Erakundeak eta Mutualitate Judizial Orokorrak, Ogasuneko eta Administrazio Publikoetako Ministerioren mendeko Administrazio Publikoen Ekonomia eta Finantza Informazioaren Zentralaren bitartez,\nhonako gastu hauek kalkulatu eta ezagutarazi beharko dituzte: ospitaletako farmazia-gastua; mediku-errezeta edo dispentsazio-agindu bidezko farmaziaeta osasun-produktuetako gastua, eta mediku-errezetarik edo dispentsazio-agindurik gabeko osasun-produktuetako gastua, lege honen 108-110 artikuluetan zehaztutako mugapenarekin bat etorriz.\n2.Gehienez ere, apirilaren 27ko 2/2012 Lege Organikoaren 12.3 artikuluan aurreikusitako Espainiako ekonomiaren epe ertaineko barne-produktu gordinaren hazkundearen erreferentzia-tasa adinakoa izango da Osasun Kudeaketarako Institutu Nazionalak, Estatuko Administrazio Zibileko Funtzionarioen Mutualitateak eta Mutualitate Judizial Orokorrak izandako farmazia-gastuaren urtetik urterako aldakuntza (horren barruan sartzen dira ospitaletako farmazia-gastua; ospitaletatik kanpo, mediku-errezeta eta dispentsazio-agindu bidezko farmaziaeta osasunproduktuetan egindako gastua, eta mediku-errezetarik edo dispentsazio-agindurik gabeko osasun-produktu ez-farmazeutikoetako gastua) .\n3.Baldin eta 2. zenbakian aipatutako subjektuetako batek 2. zenbaki horretan aurreikusitako farmazia-gastuaren edo mediku-errezetarik edo dispentsazioagindurik gabeko osasun-produktuetako gastuaren muga gainditzen badu, Ekonomia Gaietarako Gobernuaren Ordezko Batzordeak osasun-sistemaren eraginkortasuna eta iraunkortasuna hobetzeko erabakitzen dituen neurriak aplikatuko ditu.»\nBi. Seigarren xedapen iragankorra gehitzen da, eta honela idatzita geratzen da:\n«Seigarren xedapen iragankorra. Autonomia-erkidegoen farmazia-gastuaren eta osasun-produktu ez-farmazeutikoetako gastuaren informazioa igortzea eta argitaratzea.\n1.Urriaren 1eko HAP/2105/2012 Agindua aldatu ezean, autonomia-erkidegoek, hil bakoitzaren 15a baino lehen, 107-110 artikuluetan aipatutako gastuaren aurreko hilari dagokion informazioa (ospitaletako farmazia-gastuarena, mediku-errezeta edo dispentsazio-agindu bidezko farmaziaeta osasun-produktuetako gastuarena eta mediku-errezetarik edo dispentsazio-agindurik gabeko osasun-produktuetako gastuarena) igorri beharko diote Ogasuneko eta Administrazio Publikoetako Ministerioari, aurreko ekitaldiko hil berari dagokion informazioarekin batera.\nEkitaldi bakoitzeko abenduko informazioa hurrengo urtarrilaren 31 baino lehen igorriko dute, eta 114. artikuluan ezarritako muga bete duten zenbatzeko oinarria izango da informazio hori.\n2.Hileroko informazioa, 2015eko ekitaldiari dagokionez, 2015eko ekainaren 30ean igorriko dute lehenbiziko aldiz, eta 2015eko ekitaldiko lehen bost hilabeteak zein 2014ko hilabete berak hartuko ditu barnean. Administrazio Publikoen Ekonomia eta Finantza Informazioaren Zentralean hileko datuak igortzeko epea amaitu ondoko hilabetean argitaratuko da informazioa, ekitaldiaren amaierari buruzko datuak izan ezik, azken horiek apirilaren 1a baino lehen argitaratuko baitituzte.\n3.Kontu-hartzailetza nagusiak edo kontabilitatearen arloko eskumenak dituen horren antzeko unitateak igorriko du informazio hori baliabide elektronikoen bidez, Ogasuneko eta Administrazio Publikoetako Ministerioak hartarako prestatzen dituen eredu normalizatuak eta sistema erabiliz, eta aitortutako ziurtagiri batean oinarritutako sinadura elektroniko aurreratu bidez, Sinadura Elektronikoari buruzko abenduaren 19ko 59/2003 Legearekin bat etorriz, betiere Ogasuneko eta Administrazio Publikoetako Ministerioak hori erabili beharrik ez dagoela erabaki ezean.»\nHiru. Azken xedapenetatik hamaseigarrena gehitzen da, eta honela idatzita geratzen da:\n«Azken xedapenetatik hamaseigarrena. Arauak emateko ahalmena.\nOgasuneko eta Administrazio Publikoetako ministroaren eta Osasuneko, Gizarte Zerbitzuetako eta Berdintasuneko ministroaren baterako aginduaren bidez,\nEkonomia Gaietarako Gobernuaren Ordezko Batzordearen erabakiz, aurretik autonomia-erkidegoei kontsulta eginda, aldatu ahal izango da 107-110 artikuluetan aurreikusitakoa ospitaletako farmazia-gastuaren, mediku-errezeta edo dispentsazioagindu bidezko farmaziaeta osasun-produktuetako gastuaren edo medikuerrezetarik edo dispentsazio-agindurik gabeko osasun-produktuetako gastuaren mugapenari buruz.»\nAzken xedapenetatik bigarrena. Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legea aldatzea.\nAldatu egiten da Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen hogeigarren xedapen gehigarriaren bosgarren zenbakia, eta honela idatzita geratzen da idatzita:\n«5. Partzuergoetako langileak hala funtzionarioak nola lan-kontratudunak izan daitezke, eta partzuergoko kide diren administrazioetakoak baino ez dira izango. Atxikita dauden administrazio publikoaren araubide juridikoaren menpe egongo dira, eta haien ordainsariek ez dituzte, inola ere, administrazio horretan lanpostu baliokideentzat ezarritakoak gaindituko.\nSalbuespenez, partzuergoko kide diren administrazioetako langilerik ezin badute eduki, bete beharreko eginkizunak bereziak direlako, Ogasuneko eta Administrazio Publikoetako Ministerioak edo partzuergoa atxikita dagoen administrazioaren organo eskudunak baimena eman ahal izango du partzuergoak langileak zuzenean kontratatzeko, aipatutako eginkizunetan aritu daitezen.»\nAzken xedapenetatik hirugarrena. Zerga, Administrazio eta Gizarte Arloko Neurriei buruzko abenduaren 29ko 14/2000 Legearen 49. artikulua aldatzea.\nAldatu egiten da Zerga, Administrazio eta Gizarte Arloko Neurriei buruzko abenduaren 29ko 14/2000 Legearen 49. artikulua, eta honela idatzita geratzen da:\n«1. Araudian dokumentuak gordetzeari dagokionez ezarritako betebeharrak Sociedad Estatal Loterías y Apuestas del Estado SAri aplikatzekoak izango dira, honako berezitasun hauekin:\na) Era guztietako jokoetako parte-hartzearen egiaztagiriak, horiek indargabetu edo ezeztatu badira edota saldu gabe gelditu badira, hilabetez gorde beharko dira.\nb) Era guztietako jokoetako parte-hartzearen egiaztagiriak, horiei gehienez 2.500 euroko sariak suertatu bazaizkie, lau hilabetez gorde beharko dira.\nc) Era guztietako jokoetako parte-hartzearen egiaztagiriak, horiei 2.500 euro baino gehiagoko sariak suertatu bazaizkie, hamar urtez gorde beharko dira.\nd) Aurreko letretan ezarritako epeak baztertu gabe, baldin eta era guztietako jokoetako parte-hartzearen egiaztagiriek erreklamazioren bat jasotzen badute iraungitzeko epea bete aurretik, gorde egin beharko dira ebazpen irmoa eman arte.\ne) Nolanahi ere, sozietatearen jarduna dokumentatzeko eta egiaztagiri batzuen arte-balioa aintzat hartuta, horrelakoen lagin bat gordeko da; erregelamendu bidez zehaztuko dira horien ezaugarriak.\n2.Zozketa edo dagokion ekitaldia egin eta hurrengo egunetik aurrera zenbatuko dira epe horiek.\n3.Gordetzeko betebeharra ezartzen duen araudian onartutako edozein bitarteko edo euskarri erabiliz gorde ahal izango dira dokumentu horiek.\n4.Sociedad Estatal Loterías y Apuestas del Estado SAk, kostu-aurrezpeneko eta eraginkortasuneko printzipioekin bat etorriz, neurri egokiak hartuko ditu aurreko epigrafeetan xedatutakoa gauzatu eta betetzeko.»\nAzken xedapenetatik laugarrena. Estatuko Osasun Sistemaren Kohesioari eta Kalitateari buruzko maiatzaren 28ko 16/2003 Legea aldatzea.\nAldatu egiten da Osasun Sistema Nazionalaren Kohesio eta Kalitateari buruzko maiatzaren 28ko 16/2003 Legearen 8 quinquies artikuluko hirugarren zenbakia, eta honela idatzita geratzen da:\n«3. Autonomia-erkidegoek zerbitzuen zorro komunaren finantzaketa bermatzeko beharrezkoak diren ekonomia-baliabideak erabili beharko dituzte. Autonomia-erkidego baten zerbitzuen zorro osagarria onartzeko, nahitaezkoa izango da aurretiko nahikotasun finantzarioa bermatzea aipatutako zorroa finantzatzeko, aurrekontu-egonkortasunerako irizpideak betez.\nFarmaziaeta osasun-gastuaren iraunkortasuna laguntzeko tresnarekin bat egin duten autonomia-erkidegoek beharrezko diren diru-baliabideak bideratu beharko dituzte zerbitzuen zorro komunaren finantzaketa bermatzeko, eta, autonomiaerkidego baten zerbitzuen zorro osagarria onartzeko, baldintza hau bete beharko dute nahitaez: farmazia-gastuaren eta mediku-errezetarik edo dispentsazioagindurik gabeko osasun-produktuetako gastuaren adierazleen urtetik urterako aldakuntzak, ekitaldia amaituta, ez du gaindituko apirilaren 27ko 2/2012 Lege Organikoaren 12.3 artikuluan aurreikusitako Espainiako ekonomiaren epe ertaineko barne-produktu gordinaren hazkundearen erreferentzia-tasa.»\nAzken xedapenetatik bosgarrena. Aurrekontuei buruzko azaroaren 26ko 47/2003 Lege Orokorra aldatzea.\nAldatu egiten da Aurrekontuei buruzko azaroaren 26ko 47/2003 Lege Orokorraren bederatzigarren xedapen gehigarria, eta honela idatzita geratzen da:\n«Bederatzigarren xedapen gehigarria. Merkataritza-sozietateak eta sektore publikoaren kontrolpeko beste erakunde batzuk.\nEstatuak autonomia-erkidegoekin edo toki-erakundeekin hitzarmenak egitea sustatuko du, Estatuaren sektore publikoko erakundeek, autonomia-erkidegoen edo toki-erakundeen administrazioak edo haiei lotutako edo haien mendeko erakundeek parte-hartze gutxiengoduna duten merkataritza-sozietateen aurrekontu-, finantza-, kontabilitateeta kontrol-araubidea koordinatzearren, baldin eta haietan duten partehartzea, batera hartuta, gehiengoduna bada edo beren kontrol politikoa badakar.\nMerkataritza-sozietate horiek derrigorrean aurkeztu behar dizkiote urteko kontuak Kontu Auzitegiari, Estatuko Administrazioaren Kontu-hartzailetza Nagusiaren bidez, baldin eta Estatuko sektore publikoaren partaidetzaren ehunekoa berdina edo handiagoa bada gainerako administrazio publiko bakoitzarena baino; horrez gain, autonomia-erkidego bakoitzak duen araudian ezarritakoa ere bete behar dute. Kontuak emateko prozedurari dagokionez, lege honetan xedatutakoa aplikatuko da.\nAurreko lerrokadetan xedatutakoa fundazio publikoei eta beste forma juridiko batzuei ere aplikatuko zaie, baldin eta, haietan, Estatuaren sektore publikoaren parte-hartzea gainerako administrazio publiko bakoitzaren berdina edo handiagoa bada, betiere autonomia-erkidego bakoitzaren berezko araudian xedatutakoa alde batera utzi gabe.\nHerri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen hogeigarren xedapen gehigarrian ezarritakoaren arabera Estatuko Administrazio Publikoari atxikita dauden partzuergoak lege honetan eta hura garatzeko araudian erregulatutako aurrekontu-, finantza-, kontabilitateeta kontrol-araubidearen mende egongo dira.\nEstatuko Administrazio Publikoari atxikitako partzuergoen aurrekontuak, ez daudenean haren erabaki-ahalmenaren mende, ez delako betetzen azaroaren 26ko 30/1992 Legearen hogeigarren xedapen gehigarriko 2. puntuko a) eta e) letren\nartean bildutako baldintzetako bat ere, Estatuaren Aurrekontu Orokorren parte izango dira, Ogasuneko eta Administrazio Publikoetako Ministerioak zehaztutako moduan.»\nAzken xedapenetatik seigarrena. Faktura elektronikoa sustatzeko eta sektore publikoan fakturen kontularitza-erregistroa sortzeko abenduaren 27ko 25/2013 Legea aldatzea.\nAldatu egiten da Faktura elektronikoa sustatzeko eta sektore publikoan fakturen kontularitza-erregistroa sortzeko abenduaren 27ko 25/2013 Legea, eta honela idatzita geratzen da:\nBat. Aldatu egiten da 4. artikulua, eta honela idatzita geratzen da:\n«4. artikulua. Faktura elektronikoaren erabilera sektore publikoan.\n1.Administrazio Publikoari ondasunak entregatu edo zerbitzuak egin dizkioten hornitzaile guztiek faktura elektronikoa jaulki eta igorri ahalko dute. Dena den, honako erakunde hauek beti egongo dira behartuta faktura elektronikoa erabiltzera eta hura dagokion sarrera-puntu orokorrean aurkeztera:\nc) Espainiar nazionalitatea ez duten pertsona juridikoak eta nortasun juridikorik gabeko erakundeak;\nf) Ekonomia-intereseko taldea, ekonomia-intereseko Europako taldea, pentsiofuntsa, arrisku-kapitaleko funtsa, inbertsio-funtsa, aktiboak erabiltzeko funtsa, hipoteka-merkatua erregularizatzeko funtsa, hipotekak titulizatzeko funtsa edo inbertsioak bermatzeko funtsa.\nHala ere, administrazio publikoek fakturazio elektronikoaren obligazio horretatik kanpo utzi ditzakete, erregelamenduaren arabera, 5.000 eurora arteko fakturak, bai eta hornitzaileek administrazio publikoen kanpoko zerbitzuei luzatutakoak ere, harik eta faktura horiek faktura elektronikoen sarrera-puntu orokorrera aurkezteko baldintzak betetzen dituzten arte, Ogasuneko eta Administrazio Publikoetako Ministerioak egindako balorazioaren arabera, eta kanpoko zerbitzuek halako fakturak jasotzeko bitarteko eta sistema egokiak dituzten arte.\n2.Administrazio publiko bakoitzak erabakitzen duen organo, organismo publiko edo erakundearen bitartez faktura elektronikoaren erabilerari buruzko informazioa jasotzeko eskubidea izango dute hornitzaile guztiek.»\nBi. 6. artikulua honela idatzita geratzen da:\n«6. artikulua. Faktura elektronikoen sarrera-puntu orokorra.\n1.Estatuak, autonomia-erkidegoek eta toki-erakundeek faktura elektronikoen sarrera-puntu orokor bat edukiko dute, eta hor jasoko dira erakundeei eta lotutako edo mendeko organismoei dagozkien faktura elektroniko guztiak.\nAurreko hori gorabehera, toki-erakundeek bat egin ahalko dute beren diputazioak, autonomia-erkidegoak edo Estatuak eskaintzen dien faktura elektronikoen sarrera-puntu orokorraren erabilerarekin.\nHalaber, autonomia-erkidegoek ere bat egin ahalko dute Estatuak eskaintzen duen faktura elektronikoen sarrera-puntu orokorraren erabilerarekin.\n2.Administrazio bateko faktura elektronikoen sarrera-puntu orokorrak bitartekaritza-soluzio bat eskainiko du faktura aurkezten duenaren eta hura erregistratzeko eskumena duen kontabilitate-bulegoaren artean.\n3.Faktura elektronikoen sarrera-puntu orokorrak aukera emango du lege honetan zehaztutako formatuan faktura elektronikoak bidaltzeko. Hornitzaileak edo faktura aurkeztu duenak fakturaren izapidetze-egoera kontsultatu ahal izango du.\n4.Lege honetan eta hura garatzeko oinarrizko araudian aurreikusitako baldintzak betetzen dituzten faktura elektroniko guztiak, adostasun-fasean bete beharreko ondorengo baldintzak baztertu gabe, faktura elektronikoen sarrera-puntu orokorraren bitartez aurkeztuko dituzte; puntu horretan onartu egingo dituzte, eta sarrera automatikoa sortuko dute faktura elektronikoen sarrera-puntu orokor hori kudeatzen duen administrazio publikoaren erregistro elektronikoan; horrez gain, hartu-agiri elektronikoa ere emango du, eta faktura zein egunetan eta ordutan aurkeztu den egiaztatuko.\n5.Faktura elektronikoen sarrera-puntu orokorrak zerbitzu automatiko bat izango du; hari esker, fakturak elektronikoki bidaliko zaizkie haiek erregistratzeko eskumena duten kontabilitate-bulegoei, zeinek eskura izango baitituzte.\n6.Administrazio Publikoen Estatu Idazkaritzak eta Aurrekontuen eta Gastuen Estatu Idazkaritzak batera erabakiko dituzte faktura elektronikoen sarrera-puntu orokorraren baldintza tekniko normalizatuak, bai eta gainerako puntuen eta Estatuko Administrazio Orokorraren faktura elektronikoen sarrera-puntu orokorraren arteko elkarreragingarritasun-zerbitzuak ere.\n7.Administrazio publiko batek ez badu faktura elektronikoen sarrera-puntu orokorrik eta ez badu beste administrazio baten puntuarekin bat egin, Estatuko Administrazio Orokorraren faktura elektronikoen sarrera-puntu orokorrean aurkeztu ahal izango du faktura hornitzaileak. Puntu horrek gordailu batean sartuko du faktura hori automatikoki, eta administrazio eskuduna arduratuko da horretarako sarbideaz zein faktura kudeatu eta izapidetzeaz.\n8.Probintziako diputazioek, kabildoek eta uharteko kontseiluek lankidetza eta beharrezko diren bitarteko teknikoak eskainiko dizkiete 20.000 biztanle baino gutxiago dituzten udalerriei artikulu honetan xedatutakoa aplikatu ahal izan dezaten, Toki Araubidearen Oinarriak arautzen dituen apirilaren 2ko 7/1985 Legearen 36.1 artikuluan ezarritakoarekin bat etorriz.»\nHiru. Aldatu egiten da 9. artikulua, eta honela idatzita geratzen da:\n«9. artikulua. Fakturak izapidetzeko prozedura.\n1.Faktura jasotzen duen administrazio-erregistroak zuzenean igorriko dio eskumena duen kontabilitate-bulegoari, idatzoharra egin dezan fakturaren kontabilitate-erregistroan.\nFaktura elektronikoen sarrera-puntu orokorrean aurkeztutako faktura elektronikoak elektronikoki bidaliko dira, puntu horretan izango den zerbitzu automatikoaren bitartez, fakturan agertzen den kontabilitate-bulegoaren arabera kasuan kasu dagokion kontabilitate-erregistrora. Fakturan adierazi behar da zer administrazio-organori dagoen zuzenduta, Sektore Publikoko Kontratuen Legearen testu bateginak –azaroaren 14ko 3/2011 Legegintzako Errege Dekretuaren bidez onartua– hogeita hamahirugarren xedapen gehigarrian ezarritakoari jarraituz. Hala ere, Estatuak, autonomia-erkidegoek eta Madril eta Bartzelonako udalerriek kontabilitate-erregistroan idatzoharra egiteko obligazio horretatik kanpo utz ditzakete, erregelamenduaren arabera, 5.000 eurora arteko paperezko fakturak eta hornitzaileek edozein administrazio publikoren kanpoko zerbitzuei luzatutakoak, harik eta faktura horiek faktura elektronikoen sarrera-puntu orokorrera aurkezteko baldintzak betetzen dituzten arte, Ogasuneko eta Administrazio Publikoetako Ministerioak egindako balorazioaren arabera, eta kanpoko zerbitzuek halako fakturak jasotzeko bitartekoak eta sistema egokiak dituzten arte.\nFakturen kontabilitate-erregistroak faktura elektronikoen sarrera-puntu orokor bat baino gehiagorekin lotuta egon ahal izango dira, eta, edozelan ere, Estatuko Administrazio Orokorraren faktura elektronikoen sarrera-puntu orokorrarekin lotuko dira, baldin eta dagokion administrazioak horrekin bat egin badu.\n2.Kontabilitate-erregistroan fakturaren idatzoharra egin ostean, identifikaziokode bat esleituko zaio adierazitako fakturari aipatutako kontabilitate-erregistroan. Faktura elektronikoei dagokienez, kode hori automatikoki esleituko da, eta berehala jakinaraziko zaie kontabilitate-erregistroa interkonektatuta dagoen faktura elektronikoen sarrera-puntu orokorrei; fase horretan faktura baztertu ahal izango da, baina lege honetan eta hura garatzeko oinarrizko araudian ezarritako baldintzak bete ezean baino ez.\n3.Kontabilitate-eginkizuna esleitua duen administrazio-organoak edo -unitateak organo eskudunari igorriko dio, edo haren esku ipiniko du, hala badagokio, faktura jaulki zuenak entregatutako ondasunarekiko edo egindako zerbitzuarekiko adostasun-prozedura izapidetu dezan eta obligazioa aitortzeko espedienteari dagozkion gainerako jarduerei ekin diezaien, eskumena duen kontrol-organoari bidaltzea barne dela, aldez aurreko aginduzko interbentzioaren eraginetarako.\n4.Dagokion organo eskudunak obligazioa aitortu duenean, proposamenaren kontabilitate-tramitazioak edo ordainketa-aginduak identifikatuko du proposamenaren xede den faktura (edo fakturak) , fakturen kontabilitate-erregistroan esleitutako identifikazio-kodeen bidez.»\nLau. 12. artikuluari 3. zenbakia gehitzen zaio, eta honela idatzita geratzen da:\n«12. artikulua. Barne-kontroleko organoen ahalmenak eta obligazioak.\n1.Estatuko Administrazioaren Kontu-hartzailetza Nagusiak eta autonomiaerkidego eta toki-erakundeetako kontrol-organo baliokideek justifikazio-agirietara, fakturen kontabilitate-erregistroko informaziora zein kontabilitatera noiznahi sartzeko aukera izango dute.\n2.Urtean behin, barne-kontroleko organoak txosten bat egingo du, berankortasunaren arloan araudia zenbateraino betetzen den ebaluatuko duena. Toki-erakundeen kasuan, txosten hori Udalaren osoko bilkurara aurkeztuko da.\n3.Administrazio bakoitzeko kontu-hartzailetza nagusiek edo organo baliokideek sistemen ikuskapen bat egingo dute urtero fakturen kontabilitate-erregistroek lege honetan eta hura garatzeko araudian ezarritako jarduera-baldintzak betetzen dituztela egiaztatzeko, eta bereziki, faktura elektronikoen sarrera-puntu orokorrean aurkeztutako fakturak, dagokion administrazioaren organo edo erakundeei zuzendutakoak, ez direla prozesuaren ezein fasetan atxikita gelditzen. Txosten horretan, fakturen kontabilitate-erregistroan inskribatzeko, fakturek batez beste zenbat denbora behar duten ere aztertuko dute, bai eta kontabilitate-erregistroan idatzoharra egiteko fasean baztertutako fakturen kopurua eta zergatiak ere.»\nBost. Aldatu egiten da seigarren xedapen gehigarria, eta honela idatzita geratzen da:\n«Seigarren xedapen gehigarria. Faktura elektronikoen sarrera-puntu orokorren eta kontabilitate-erregistroen publizitatea.\n1.Faktura elektronikoen sarrera-puntu orokorren sorrerari eta kontabilitateerregistroen eraketari publizitatea emango zaie.\n2.Ogasuneko eta Administrazio Publikoetako Ministerioak direktorio bat edukiko du eguneraturik, eta, horretan, Estatuko Administrazio Orokorrak, autonomia-erkidegoek eta toki-erakundeek, gutxienez ere, faktura elektronikoen beren sarrera-puntu orokorraren helbide elektronikoa eta hornitzaileentzat erabilgarria izan daitekeen gainerako informazio osagarria sartuko dituzte.\n3.Probintziako diputazioek, kabildoek eta uharteko kontseiluek lankidetza eta beharrezko diren bitarteko teknikoak eskainiko dizkiete 20.000 biztanle baino gutxiago dituzten udalerriei xedapen honetan aurreikusitakoa aplikatu ahal izan dezaten, Toki Araubidearen Oinarriak arautzen dituen apirilaren 2ko 7/1985 Legearen 36.1 artikuluan ezarritakoarekin bat etorriz.»\nAzken xedapenetatik zazpigarrena. Estatuko loteria eta apustuen jarduera berrantolatzea.\nOndorioak 2010eko abenduaren 3tik aurrera edukita, hau xedatzen da:\nBat. «Sociedad Estatal Loterías y Apuestas del Estado» sortzen da, Ogasuneko eta Administrazio Publikoetako Ministerioari atxikita. Ministro Kontseiluak, 2011ko martxoaren 31 baino lehen, haren estatutu sozialak onartuko ditu, eta administrazio-organoa izendatuko du.\nLoterías y Apuestas del Estado enpresa-erakunde publikoa, abenduaren 30eko 2069/1999 Errege Dekretuaren bitartez sortua, azkendu egingo da Sociedad Estatal Loterías y Apuestas del Estado merkataritza-erregistroan inskribatzean.\nLoterías y Apuestas del Estado enpresa-erakunde publikoa azkentzen den egunetik aurrerako ondorioekin, Estatuaren esparruko jokoekin lotutako jarduera-adarra –horren barruan hartuta aktibo eta pasibo guztiak, ondasun eta eskubideak, bai eta ordura arte haren titularitatekoak ziren titulu gaitzaileak ere–, kapital sozial modura emango zaio Sociedad Estatal Loterías y Apuestas del Estado sozietateari.\n2010erako Estatuaren Aurrekontu Orokorren abenduaren 23ko 26/2009 Legearen hogeita hamalaugarren xedapen gehigarriaren arabera oraindik ere administrazio-araudia aldi baterako aplikatu behar zaien saltokiekin eta merkataritza-ordezkaritzekin lotuta dauden eskubide eta betebehar guztiak sartzen dira ekarpen horren barruan, eta aipatutako xedapen horretan jasotako berme guztiek indarrean iraungo dute.\nUztailaren 2ko 1/2010 Legegintzako Errege Dekretuaren bidez onartutako Kapital Sozietateei buruzko Legearen testu bateginaren 67. artikuluan aditu independentearen txostenari dagokionez ezarritakoa ez zaio aplikatuko aurreko lerrokadetan jasotako ekarpenari, eta horren ordez Administrazio Publikoen Ondareari buruzko azaroaren 3ko 33/2003 Legearen 114. artikuluan aurreikusitako perituen tasazioa aplikatuko zaio.\nSociedad Estatal Loterías y Apuestas del Estado sozietatearen esku geldituko dira Loterías y Apuestas del Estado enpresa-erakunde publikoak Estatuaren titulartasuneko jokoak modu esklusiboan kudeatzeko esleituta zituen ahalmen guztiak, eta subrogatuta edukiko ditu, orobat, aipatutako aktibo eta pasiboen zein ondasun eta eskubideen ekarpenaren ondoriozko eskubide eta betebehar guztiak, horren gauzatze-datatik aurrera.\nXedapen gehigarri honen aplikazioak zeharka edo zuzenean eragindako ondareeskualdaketa, sozietate-eragiketa eta egintza guztiei tributu-salbuespenen eta arantzelmurrizketen araubidea aplikatuko zaie, betiere subjektu pasibo modura Loterías y Apuestas del Estado enpresa-erakunde publikoa edo Sociedad Estatal Loterías y Apuestas del Estado sozietatea badute. Araubide hori Administrazio Publikoen Ondareari buruzko azaroaren 3ko 33/2003 Legearen 168. artikuluaren 4. eta 5. zenbakietan aurreikusita dago.\nErrentan hartutako higiezinei dagokienez, eta Hiri Errentamenduei buruzko arazoaren 24ko 29/1994 Legearen 32. artikuluan aurreikusitako ondorioetarako, egiten diren transferentzietan ez dira aintzat hartuko indarrean dauden errentamendu-kontratuen lagapenak, eta errentatzaileek ez dute eskubiderik izango horiekin lotuta errenta igotzeko.\nBi. Loterías y Apuestas del Estado enpresa-erakunde publikora destinaturik dauden jarduneko funtzionarioak lan-kontratudun langile gisa sartu ahal izango dira Sociedad Estatal Loterías y Apuestas del Estado sozietatean, eta dagokien antzinatasuna aitortuko zaie. Sorburuko kidegoetan, halaber, zerbitzu berezien egoeran geldituko dira (Enplegatu Publikoaren Oinarrizko Estatutuaren apirilaren 12ko 7/2007 Legearen 87. artikuluan aurreikusita dago egoera hori) . Urtebeteko epearen barruan heldu beharko diote aukera horri, Loterías y Apuestas del Estado enpresa-erakunde publikoa azkentzeko egunetik zenbatzen hasita.\nEpe hori amaitzen den arte edo aukera-eskubidea erabiltzen duten arte, Loterías y Apuestas del Estado enpresa-erakunde publikoan destinaturiko jarduneko funtzionarioak baldintza berarekin atxikiko zaizkio Sociedad Estatal Loterías y Apuestas del Estado sozietateari. Salbuespena izango dira, halere, Estatuan joko-merkatua arautzeko eginkizunak gauzatzen dituztenak, lau zenbakian aipatutako Ogasuneko eta Administrazio\nPublikoetako Ministerioren organoari atxikiko baitzaizkio; aldi baterako iraungo du, halaber, indarrean dagoen lanpostu-zerrendak.\nSociedad Estatal Loterías y Apuestas del Estado sozietateari aldi baterako atxikitako funtzionarioen gaineko ahalmen guztiak sozietatearen beraren esku egongo dira, funtzioharremana azkentzea dakartenak izan ezik, azken horiek Ogasuneko eta Administrazio Publikoetako Ministerioren esku egongo baitira.\nAukerari heltzeko epea amaiturik, hala egin ez duten funtzionarioak Ogasunaren eta Administrazio Publikoen idazkariordetzak erabakitako administrazio-organoan sartuko dira.\nAzkendutako erakunde publikoaren lan-kontratudun langileak, etenik gabe, Sociedad Estatal Loterías y Apuestas del Estado sozietatean sartuko dira, Loterías y Apuestas del Estado enpresa-erakunde publikoaren indarreko hitzarmen kolektiboan ezarritakoaren arabera, eta antzinatasuna eta dagozkien gainerako eskubideak aitortuta.\nHiru. Sociedad Estatal Loterías y Apuestas del Estado sozietateari agintzen zaio Loterías y Apuestas del Estado enpresa-erakunde publiko azkenduaren merkataritzasareko saltokiekin lotuta egon litezkeen administrazio-eskumenak gauzatzea, betiere aplikatu beharreko administrazio-araudiaren bidez aldi baterako zuzentzen badira horiek oraindik, 2010erako Estatuaren Aurrekontu Orokorren abenduaren 23ko 26/2009 Legearen hogeita hamalaugarren xedapen gehigarria betez. Ondorio horietarako, Sociedad Estatal Loterías y Apuestas del Estado sozietateko langileek, kudeatzeko gomendio hau betez, aipatutako saltoki horiekin lotuta beharrezko diren administrazio-ahalmenak gauzatuko dituzte, zehatzekoak izan ezik, azken horiek hurrengo Lau zenbakian aipatutako organoak gauzatuko baititu.\nLau. Loterías y Apuestas del Estado enpresa-erakunde publikoa azkendutakoan, Estatuan joko-merkatua arautzeko eginkizunekin lotutako eskumenak, eta bereziki, abenduaren 30eko 2069/1999 Errege Dekretu bidez onetsitako Loterías y Apuestas del Estado enpresa-erakunde publikoaren Estatutuko 5., 5 bis eta 3.1 in fine artikuluan jasotakoak, Ogasuneko eta Administrazio Publikoetako Ministerioari esleituko zaizkio, eta xedapen honen Bat zenbakian aipatutako Ministro Kontseiluaren erabakian izendatutako sailaren zuzendaritza-organoak gauzatuko ditu.\nBost. Sociedad Estatal Loterías y Apuestas del Estado sozietateak bere gain hartuko ditu aldi baterako, 2010eko abenduaren 3tik aurrera eta 2011. urtean zehar, Espainiako Itsuen Erakundearen (ONCE) aldeko diru-esleipenen ordainketa-betebeharrak –halakorik badago Aurrekontuei buruzko azaroaren 26ko 47/2003 Lege Orokorraren hemezortzigarren xedapen gehigarriaren ondorioz–, bai eta Estatuaren kirol-apustuetan diru-bilketaren eta sarien banaketa arautzen duen martxoaren 27ko 419/1991 Errege Dekretuaren ondoriozko betebeharrak ere. Betebehar horiek Estatuko Administrazio Orokorrak hartuko ditu bere gain 2012tik aurrera, Estatuaren esparruko jokoa arautzeko legedian aurreikusitakoaren arabera.\nAzken xedapenetatik zortzigarrena. Onura jakin batzuk aplikatzea udalerriek bat egiteari.\n2013. urtean onartu eta indarrean jarritako udalerrien bat-egiteen kasuan, udalerri berriak Toki Araubidearen Oinarriak arautzen dituen apirilaren 2ko 7/1985 Legearen 13.4 artikuluaren f) eta g) letretan ezarritako neurriez baliatu ahal izango dira (Toki Administrazioaren Arrazionalizazio eta Iraunkortasunari buruzko abenduaren 27ko 27/2013 Legearen lehen artikuluaren bost zenbakiak emandako idazketan izango da hori) .\nBat-egite horien ondorioz sortutako udalerriek, aipatutako pizgarriei helduz gero, horren berri eman beharko diote Ogasuneko eta Administrazio Publikoetako Ministerioari, eta ezin izango dira banandu, harik eta hori onartu zen egunetik hamar urte igarotzen diren arte.\nAzken xedapenetatik bederatzigarrena. Klase pasiboen pentsioei buruzko informaziotrukea.\nLangile Publikoen eta Pentsio Publikoen Zuzendaritza Nagusiari ahalmena ematen zaio kudeatzen dituen pentsioak eta prestazioak eskuratzen dituztenen datu pertsonalei\nburuzko informazioa lagatzeko Zerga Administrazioko Estatu Agentziari, era horretan aipatutako agentziari agindutako kudeaketa-eginkizunak egoki betetzea bermatzearren.\nAzken xedapenetatik hamargarrena. «Geografia Informazioko Zentro Nazionala»ren izendapena.\n2015. urterako Estatuaren Aurrekontu Orokorrei buruzko abenduaren 26ko 36/2014 Legean 17.102 «Geografia Ikerketako Zentro Nazionala» erakunde autonomoari egindako erreferentziak 17.102 «Geografia Informazioko Zentro Nazionala» erakunde autonomoari eginda daudela ulertuko da.\nAzken xedapenetatik hamaikagarrena. Xedapen batzuen izaera arrunta.\nHonako xedapen hauek lege arruntaren izaera dute: azken xedapenetatik lehena, Osasunari buruzko apirilaren 25eko 14/1986 Lege Orokorraren aldaketa; azken xedapenetatik bigarrena, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen aldaketa; azken xedapenetatik hirugarrena, Zerga, Administrazio eta Gizarte Arloko Neurriei buruzko abenduaren 29ko 14/2000 Legearen 49. artikuluaren aldaketa; azken xedapenetatik laugarrena, Estatuko Osasun Sistemaren Kohesioari eta Kalitateari buruzko maiatzaren 28ko 16/2003 Legearen aldaketa; azken xedapenetatik bosgarrena, Aurrekontuei buruzko azaroaren 26ko 47/2003 Lege Orokorraren aldaketa; azken xedapenetatik seigarrena, Faktura elektronikoa sustatzeko eta sektore publikoan fakturen kontularitza-erregistroa sortzeko abenduaren 27ko 25/2013 Legearen aldaketa; azken xedapenetatik zazpigarrena, Estatuko Loteria eta Apustuen jarduera berrantolatzea; azken xedapenetatik zortzigarrena, onura jakin batzuk aplikatzea udalerriek bat egiteari; azken xedapenetatik bederatzigarrena, klase pasiboen pentsioei buruzko informazio-trukea; azken xedapenetatik hamargarrena, «Geografia Informazioko Zentro Nazionala»ren izendapena; lehenengo xedapen gehigarria, Tokierakundeek epai irmoak bete ditzaten finantzatzea, eta bigarren xedapen gehigarria, tokierakundeentzako konpentsazioak.\nAzken xedapenetatik hamabigarrena. Indarrean jartzea.\nMadrilen, 2015eko ekainaren 12an.


Leitzako Ioteriak 2020 - Inauteriak\nILBELTZAK 24 OSTIRALA (ESKOLA IOTE)\nAtsaldeko 15:00etan Umeen kalejira.\nILBELTZAK 25 LARUNBATA (IOTE BEZPERA)\n14:00etan Aurreran bazkaria eskean aterako direnentzat.\n16:00etan Herriko auzoetako eskea.\n20:00etan presoen aldeko kalejira plazatik abiatuta, Elkartasun Taldeak antolatuta.\n21:30ean apustularien afaria Atekabeltzen.\n00:30 apustularien Ludojira plazatik abiatuta.\n01:00 Jokularien karaokea Atekabeltzen.\nILBELTZAK 26 IGANDEA (ZALDUN IOTE)\n12:00etan Gurdien aterera eta mozorroen kalejira Incansables txarangarekin.\n12:00etatik- 14:00etara txutxu trena herrian barrena.\n14:30ean Bazkarie eskolako jangelan.Ondoren incansables.\n16:00etatik – 18:00etara txutxu trena herrín barrena.\n19:00etatik – 23:00etara Joxe Mendizabal orkestra-gizona plazan.\nILBELTZAK 27 ASTELEHENA (ASTELEHEN IOTE)\n9:00etan Gorriztaran, Arkixkil,Erreka,Sakulu auzoetako eskea txistulariek eta Incansables txarangak lagunduta.\n17:00etan Umeen kalejira trikitilariekin. Ondoren txokolatada eta goxokiak banatuko dira.\n19:00etatik 23:00etara Joxe Mendizabal orkestra gizona plazan.\nILBELTZAK 28 ASTEARTEA (ASTEARTE IOTE)\n9:30ean Erasote auzoan eskea, herriko txistulariekin.\n11:00etatik 13:00etara Puzgarriak frontoian.\n14:30etan Eskelarien bazkaria Aurreran.\n16:00etatik 18:00etara Puzgarriak frontoien.\n18:30ean Atsaureen kalejira herriko musikariekin\n19:30etik 21:30era eta 23:30etik 01:00era Gabenara taldea plazan\nILBELTZAK 29 ASTEAZKENA\nAtsaldeko 17:00tan Azken balea haurrentzako emanaldia eskolako jangelan.\nLeitzako Ioteriak 20202020-01-232020-01-23https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2018/01/leitza-atsagureak.png200px200px\nSunbillako Inauteriak 20202020, Agenda, Nafarroa\nAurtitz, Ituren eta Zubietako Inauteriak 20202020, Agenda, Nafarroa


genre_facet:"IRALEren materialak" genre_facet:"Curriculumeko baliabideak" genre_facet:"EIMAk onetsitako materialak" topic_facet:"Muntaia- eta mantentze-lan elektriko/elektronikoak (Modulua)" topic_facet:"Metal-eraikuntzen industrietako segurtasun-planak (Modulua)" topic_facet:"Sekuritate baldintzetatik deribatutako arriskuak (Modulua)"\nGeneroa / Forma: IRALEren materialak Generoa / Forma: Curriculumeko baliabideak Generoa / Forma: EIMAk onetsitako materialak Proposatutako gaia: Muntaia- eta mantentze-lan elektriko/elektronikoak (Modulua) Proposatutako gaia: Metal-eraikuntzen industrietako segurtasun-planak (Modulua) Proposatutako gaia: Sekuritate baldintzetatik deribatutako arriskuak (Modulua)\n1 Fabrikazio Mekanikoa (Lanbide Arloa) 1 Fabrikazio Mekanikoen Industrietako Segurtasun Planak (Modulua) 1 Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazioa eta mantenimendua (Lanbide Arloa) 1 Kalitatearen kudeaketa,laneko arriskuen prebentzioa eta ingurumen-babesa (Modulua) Gehiago ... 1 Lan Arriskuen Prebentzioa (Heziketa Zikloa). Goi maila 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila 1 Mantentze-lanen eta kalitatearen prozesuak eta kudeaketa (Modulua) 1 Mekatronika Industriala (Heziketa Zikloa). Goi maila 1 Metal-eraikuntzak (Heziketa Zikloa). Goi maila Metal-eraikuntzen industrietako segurtasun-planak (Modulua) Muntaia- eta mantentze-lan elektriko/elektronikoak (Modulua) Sekuritate baldintzetatik deribatutako arriskuak (Modulua) Guztiak ikusi ... gutxiago ...


Hotel bateko langile bati sexu ukituak egiteagatik, 71 urteko gizon bat atxilotu dute Donostian\nErtzaintzako agenteek 71 urteko gizonezko bat atxilotu zuten asteartean, Donostian, sexu abusuen delitu bat egotzita, ustez sexu ukituak egin zizkiolako Gipuzkoako hiriburuko hotel bateko langile bati, Eusko Jaurlaritzako Segurtasun Sailak jakinarazi duenez.\nGertaerak astearte iluntzeko 21:00ak aldera izan ziren, Donostiako erdiguneko hotel batean. Ertzaintzak jasotako salaketaren arabera, hoteleko langile bat tabernako mahaiak zerbitzatzen ari zen eta bezeroetako batek sexu ukituak egin zizkion.\nEmakumeak hoteleko arduradunei jakinarazi zien gertatutakoa, eta Ertzaintza bertaratzeko eskatu zuten berehala. Agenteek 71 urteko gizonezko bat atxilotu zuten, sexu abusuen delitu bat egotzita. Polizia izapideak bukatuta, atxilotua epailerengana eramando dute.


Zuretzako mezu bat dakar Trikomak - Mendialdea - Alea.eus\nZuretzako mezu bat dakar Trikomak\nMikel Buruaga 2022-01-27 20:00\nUrtarrilaren 21etik kalean da Trikomaren single berria, Zuretzako mezua, Pantx Recordsen eskutik. Goian entzun dezakezuen eta bi abestiko diskoari izenburua ematen dion rocksteady ereserkiaz gain, ska tradizionalari eutsi diote Maeztukoek B aldeko Hiru koma abestian.\nPantx Records Bilboko zigilu eta kolektibo autogestionatua da. Euskal Herrian Jamaikako musika eta kultura sustatzeko helburuarekin jaio zen duela hainbat urte. Hainbat frontetan lanean dihardute, betiere eusko-jamaikar eszena bultzatzeko apustua ardatz. Adibidez, duela gutxi eta beste kolektibo askorekin elkarlanean, Reggaean Jarrai euskarazko reggae bilduma sortu dute; bertan parte hartu dute, besteak beste, Trikoma Banda eta Siroko talde arabarrek.\nHautsak harrotu eta eszena hankaz gora jarri duen bilduma horren ostean, denbora kontua zen Bilboko zigiluaren eta indartsu datorren talde arabarraren bideak gurutzatzea. Azkenean, bada, kalean da Trikoma Bandaren single berria: Zuretzako mezua.\nTrikoma taldea 2011. urtean sortu zen, Maeztun (Mendialdea), kideek 15 eta 18 urte artean zituztela. "Presarik gabe baina lanean tinko joan dira talde gisa hazten eta beren doinuak doitzen", azpimarratu dute Pantx Recordseko lagunek.\nHamarkada oso bateko sukalde lanak emaitza aipagarriak izan ditu: besteak beste, 2019. urtean Gazte Talent saria irabazi zuten, eta horri esker grabatu ahal izan zuten beren lehenbiziko diskoa, 7 Tickets; zazpi kanta borobilez osatutako albuma. Jamaikar doinu zahar eta beroei leial, gaur egun zortzi kidek osatzen dute taldea, eta pandemiaren eraginez zuzenekoetan izandako etenaldia pairatu badute ere, "doinu zaharrak geratzeko etorri" direla argi dute.\nZuretzako mezua eta Hiru koma\nLaster zuzeneko emanaldiak berreskuratzeko itxaronaldia, besteak beste, Pantx Recordsekin Zuretzako mezua singlea sortzeko baliatu dute Maeztukoek. Zazpi hazbeteko biniloaren formatua aukeratu dute rocksteadya eta ska tradizionalaren artean mugitzen den bi abestiko single-rako. Arga Music estudioetan grabatua (Oroel Otal) eta Ibon Larruzeak (Euridia Studio) nahastua izan da.\nUrtarrilaren 21etik, dagoeneko eskuratu daitezke edizio mugatuko 300 aleak, baina horietako bat nahi dutenak bizkor ibili beharko dira.\nA aldean rocksteady kanta zoragarri bat topatu dezakegu, Zuretzako mezua. Arrateren ahots leunak, piano ederraren laguntzaz, doinu goxo batean murgilduko gaitu, burutik ateratzeko zaila izango zaigun lelo batera eramanez. Abestia izen bereko kolektibo gasteiztarrari eskaini diote, jamaikar kulturaren bozgorailu izan baita.\nBestalde, B aldeko Hiru koma autoerreferentziala da guztiz. Bertan, talde gisa aurrera jarraitzeko beharrezkoa den batasunaz hausnartu dute. Doinuen aldetik, sotiltasuna, dotorezia eta tenpo egokia darabilte, Akatz gogora ekartzen digun ska peto-petoa onduz.\nAzkenik, diskoaren salmentatik lortutako etekinen ehuneko jakin bat Bilboko Langile Autodefentsa Sareari emango dio Pantx Recordsek: "Gure egunerokoa ezin daiteke ulertu beste kolektibo asanbleario eta horizontalik gabe, haiekin baitihardugu elkarlanean", azpimarratu dute.\nKultura Mendialdea Arraia-Maeztu


Gazta dastatze ikastaroa egingo dute Kultur Etxean irailaren 6an - Bergara - Goiena.eus\nGazta dastatze ikastaroa egingo dute Kultur Etxean irailaren 6an\nArritxu Barruso 2007-08-28 16:20\nUrtero moduan, aurten ere, gazta dastatze ikastaroa egingo dute Bergaran. Irailaren 6an izango da Kultur Etxean eta bi ordu inguru iraungo ditu. Idiazabalgo Jatorrizko Izenduraren Elkarteko kide den Bittor Rodriguez izango ikastaroa emango duena.\nGazta zaleek gazta ugari dastatzeko aukera izango dute eta era berean probatutako gazta guztien ezaugarriak aztertzen ikasiko dute. Idiazabalgo Jatorrizko Izendura daukaten gaztak izango dira aztertuko dituztenak; saporea, testura edota usaina dira kontuan hartu beharko dituzten puntuetariko batzuk.\nIkastaroa doan izango da eta interesa dutenek Bergarako Kultur Etxera deitu besterik ez dute egin behar. Esan beharra dago bailarako herritar guztiek parte hartu dezaketen arren Bergarako herritarrek lehentasuna izango dutela. Parte hartzea mugatua baita, 25 pertsonak bakarrik izango dute gazta dastatze ikastaro honetan parte hartzeko aukera.


Hiru egunez aterpean, eta gero zer? | Gizartea | Berria\nAtzean, Abdoulaye Sarr; aurrean, Jaouad Aouraghr eta Garazi Montuschi. ANDONI CANELLADA / FOKU\nUrtebete daramagu lanean, baina ezin gara denera iritsi; pertsona bakarrari laguntzeak denbora asko eskatzen du». Donostian kale gorrian bizi diren migratzaileei arta emateko iaz sortu zuten Hiritarron Harrera Sarea; taldeko kide Garazi Montuschiren hitzek adierazten dute laguntza emateko zailtasuna. Gipuzkoako hiriburura pertsona migratzaile eta errefuxiatu asko iritsi ziren lehengo urtean; hainbat Europako Batasuneko beste herrialde batzuetara joateko asmoz heldu ziren, eta beste hainbat, bertan geratzeko planarekin. Haien guztien premiei erreparatuta sortu zuten sarea.\nIzan ere, baliabiderik gabe egoten dira migratzaile asko; autobus edo tren geltokietan lo egin beharrean ere izaten dira askotan. Egoera horiek salatzea da babes taldearen helburuetako bat. «Izan ere, erakundeek egiten dutena ez da nahikoa», adierazi du Montuschik. Boluntarioz osatutako taldea da, baina argi dute migratzaileen arta ez litzatekeela herritarren ardura bakarrik izan behar. Premian diren migratzaileek dituzten zailtasunak salatzeaz gain, informazioa ematen diete haiei lege egoerari buruz, eta hori erregulatzeko baliabideak ere eskaintzen dizkiete. «Beharren arabera, aldatuz joan gara, eta, orain, gazte magrebtarrekin egiten dugu lan batik bat, baina baita hemen geratu ziren afrikarrekin ere». Montuschik salatu du «egoera kalteberan» dauden gazteak direla denak ere: «Babesa, entzutea, denbora pasatzea... Horiek guztiak oso garrantzitsuak izan daitezke beraientzat». Hiriko eragileen laguntza eta sostengua eskertu ditu, baina, halere, argi du ez dela soilik herritarrek egiteko lana: «Diputazioak kudeatu beharko luke egoera».\nLekukotasun askotarikoak jaso daitezke sarean. Duela urtebete iritsi zen, adibidez, Abdoulaye Sarr Euskal Herrira. 24 urte ditu. «Senegaldik Marokora hegazkinez joan nintzen; nuen guztia saldu nuen horretarako. Marokotik Algeciraserako bidea, berriz, txalupa batean egin nuen». Espainiako kostara iritsi, eta bost egun eman zituen kiroldegi batean, «beste 700 migratzailerekin edo». Hortik, Bilborako autobusa hartu zuen. Orain, Donostian bizi da, beste lauzpabost migratzailerekin.\nJaouad Aouraghrek 19 urte ditu, eta Marokokoa da jaiotzez. Zortzi hilabete daramatza Donostian. Espainiara iritsi berri, Melillako adingabeen zentroan pasatu zituen bi urte, eta, ondoren, Malagara joan zen senide batzuekin. Donostiarako bidea hartzea erabaki zuen gero.\nPaperak ohiko kezka dira. «Legearekin lotutako auziak giltzarri dira. Erroldatzea, adibidez, oso garrantzitsua da, gero erakuts dezaten hiru urte pasatu dituztela hemen». Migratzaile orok epeekin izaten dituzten kezkak hizpide ditu Montuschik. Eskubideak irabaziz joateko langak dira; izan ere, hiru urte egin behar izaten dituzte migratzaileek haien egoera administratiboa legeztatu ahal izateko. Erroldatzea izaten da aurreko urratsa, eta baliabide batzuetara heltzeko atea: «Adibidez, era horretan osasun txartela eska dezakete». Paperen kontua oso luzea da, gurpil zoro bat ia. Sarr ere hortxe sentitzen da sarri, ezin irten: «Hemengo politikak ezartzen du hiru urtez egon behar dudala bertan lan egiteko; nola iraungo dugu, bada, hiru urtean lanik egin gabe?».\nSareak Donostiako Udalarekin elkarlanean jardun du hainbat alorretan. GLUZ Gizarte Larrialdietarako Udal Zerbitzuko taldearekin kolaborazio «interesgarria» izan dutela esan du Montuschik, eta laguntza batzuk bideratu dituztela: «Lan Partekatuaren Plana sustatzeko laguntzak lortu ditugu, adibidez, eta oso pozik gaude horrekin». Diru laguntzak lortzeko era ekarri die horrek hainbat migratzaileri, baina, hala ere, ez dira aski Donostiaren gisako hiri batean bizitzeko: «250 euro dira, eta egun oso zaila da diru horrekin pisu bat eskuratzea Donostian; are zailagoa da beraientzat, arrazakeria eta xenofobia kontuengatik». Burokraziak egoera okertu egiten du sarri askotan. «Lege trabak daude, eta, batez ere, oso luzea da. Paper bat behar duzu beste paper bat lortzeko».\nSareak ez du nahi beste eragileek egiten duten lana errepikatzea: «Ez dugu lana bikoiztea nahi, beste behar batzuei erantzuna ematea baizik». Izan ere, baliabide askotarikoak ematen dituzten hainbat eragile daude, gehienak boluntarioen bidez kudeatuak. Horren ondorioz, leku sakabanatuetara jo behar dute premian direnek baliabideak lortzeko: «Caritasen, bazkaldu, Ategorrietan; dutxak, Grosen; gero agian lotara, Tolosako aterpetxera... Baina hara joateko baliabiderik ere ez dute izaten sarri», azaldu du Montuschik. Egoera horrek eragina izaten du erabiltzaileengan: «Estres psikologikoa da».\nIristean, aterpetxeetara joaten dira normalean migratzaileak, baina hiru egun igaro ditzakete soilik horietan; bost egun, bidaian jarraituko duten bidaiariak badira. Gaua bakarrik pasa dezakete aterpean; goizean, alde egin behar dute. Aouraghrek azaldu du egoteko tokien bila ibiltzen direla askotan, eta, adibidez, Tabakaleran elkartu izan direla: «Kalean geundenok han egoten ginen sarri; han elkartzen ginen gizarte langileekin: ekintzak egiteko, gure arazoez jarduteko, ilea ere moztu genezakeen, garbigailua jarri...». Herri mugimenduen babesa ere nabaria da. Txantxarreka eta Letaman gaztetxeek hainbat migratzaileri aterpe eman zieten lehengo urtean. Abdoulaye Sarr bi hilabetez egon zen Txantxarrekan. Baina zailtasunak dituzte toki horietan ere. «Gaztetxeetako egoera ere ez da erraza, Poliziak osasun arazoak egozten baititu», azaldu du Montuschik.\nEskura dituzten baliabideetan murgilduta daude migratzaile asko. Abdoulayek, adibidez, ontzi soldadura eta ostalaritza ikastaroak egin zituen Bilbon: «Paperak izatean, gehiago ikasi nahi dut; Senegalen ikasten nenbilen, eta hemen ikasten jarraitu nahi nuen, baina ezinezkoa da; helduentzako eskoletan DBH egin nahi dut, ondoren lanbide heziketa egin ahal izateko». Jaouadek ere ikastaroren bat egin nahi duela argi du: «Mekanika eta sukaldaritza gustatzen zaizkit». Helduentzako eskoletan dabil bera ere, gaztelania ikasten. Paperak eskuratzea du orain helburu: «Ondoren, lana bilatuko dut».


#M4Fborrokan: Itxura faltsuak | LAB - EITB\n#M4Fborrokan: Itxura faltsuak\nIg, 2013/06/16 - 17:38 — Nagusia\nEitb.com webgunea Euskal Irrati Telebistaren webgunea da, eta azken hilabete eta egunotan hainbat albiste ikusiko zenituzten audientzia liderra dela esanez, milioi bat erabiltzaile bakar gainditu dituela esanez, audientzia oso ona dela esanez…Egia izango da bai, baina dena itxura, itxura faltsua.\nM4F enpresako langileen lanari esker lortu da guztia; webgunea aurrera ateratzea, liderrak izatea, audientziek gora egitea… Lan baldintza oso kaskarretan gainera. Lan egutegirik gabe, txandak egunero aldatuz, lan ordutegi bat izan, eta EITBko nagusi batek deitu edo e-maila bidali gaueko 22:00etan irten gabe 24:00etan irteteko…Ordu extra horiek ordaindu gabe, eta ezezkoa esanez gero, mehatxuak jasoz. Zure egun librean telefono dei bat hartu, eta ia lanera etortzerik daukazun galdetuz…Eta Gainera gehienetan gauza jakinak ziren. Aste bete edo bi lehenagotik jakin zitezkeen gauzak, baina langileak izorratzeko, egunean berean deika, langileen egun librean.Euskaldun jatorrei euskera maila kaskarra dutela esanez, eta euskaltegira bidaliz, bestela kaleratuko zituztenaren mehatxupean. Eta euskera maila kaskarra duzula esaten dizunak, ez daki hitz bakar bat ere euskeraz, hori da larriena.\nHainbat urte halako irainei eutsi beharrean, ixilik, lankideak banatu nahian. Langileak engainatu nahian. Juan Diego Casals (ustez diru publikoa xahutzeagatik inputatua) izan zen M4Fren sortzailea, EITBko zuzendaritzan kargua zuten beste bazkide batzuekin. Langileekin batzarrak egiten zituen; proiektua azaltzen zuen, eta kea saldu, ke oso iluna: Bazkideak Espainiako hainbat lekutan izango genituela, lana eskainiko zigutela, eta nahi zuenak Madrilera, Valentziara edo Andaluziara joan ahalko zuela lanean esaten zuen. Hainbat enpresek kontratatu nahi zituela M4Fren zerbitzuak, enpresa aurrera doala eta handitu egingo dela bermatzen zien langileei. Baina guztia gezurra zen. Bi urte t’erdi enpresaren buruan egin, eta alde egin zuen, berak esandakoa beteko ez zela jakinda. Itsasontzia hondoratzekotan, baina kapitainak hondoratu baino lehen, itsasontzitik jauzi egin.\nGainera, M4Fko langileek ez zuten EITBko hitzarmen koletiboa, bulegoetako hitzarmen kolektiboa zuten, eta dute oraindik ere. Nola liteke, komunikazio empresa batek bulegoetako hitzarmen kolektiboa izatea? Askoz merkeago ateratzen delako. Gainera, ez zuen hitzarmen kolektibo hori ere errespetatzen. Eta Juan Diego joan zen egunean, nola ez, agur handia: pintxoekin, ardoa, freskagarriak…ez zen ezer falta izan. Eta hori ez da guztia: Enpresako lan-batzordea sortu berria zen, eta batzordeko kide bati hau esan zion, gaztelaniaz: “¿Ahora reclamaréis todo lo que se os debe, no?”. Lotsagarria, baina egia. Halaxe izan zen.\nBaina Juan Diego Casals jaunak empresa utzita, zuzendaritzak berdin jarraitu zuen. Bulegoetako hitzarmen kolektiboari kasurik ez egiten, langileei gezurrak esaten, eta langileen artean arazoak eta banaketa sortu nahian. Horrela, egunak joan egunak etorri, orain etorri zaiguna etorri zaigu. Lan Erregulazio Espedientea. Halako gauza bat datorrenean zitala da langileentzat, baina are zitalagoa enpresako zuzendaria den Itziar Ijalba andereak gai hau langileei e-mailez jakitera ematea.\nEnpresa-batzordeari eman zioten txosten guztia, eta kaleratuen zerrenda. Enpresa-batzordeak, hau ikusita, langileei informazioa luzatzea erabaki zuen Asanblada deituta, eta Asanblada eginda. Bost langilek osatutako komiteak, bost lankide beraien kide guztien aurrean aurpegia ematen, egoera larria azaltzen, eta kaleratuen zerrendaren berri ematen.Langileak ilaran, zerrendan dauden edo ez galdezka, bakoitza bere txandari itxoiten. Artean, enpresako zuzendaria enpresatik at; etxean, tabernan, edo batek daki non. Ez zen gai izan langileen aurrean aurpegia emateko. Asanbladan erabaki zen enpresak azalpenik ez bazuen ematen, guztiok batera jarriko ginela zuzendariaren aurrean azalpenak emateko, baina nola edo ahala gaiaren berri izan zuen enpresako zuzendariak, eta batzar bi egin zituen: Bata goizean eta bestea arratsaldean.\nBi batzarretan gezurrak barra-barra esan zituen. Eta larriena: Egoera honen aurreanprotestarik edo grebarik ez egiteko eskatu zien langileei. Grebak edo protestak eginez gero, EiTB haserretu egin daitekeelako. Aurpegi handia eduki behar da hori esateko.\nBanatu egin nahi izan gaituzte langileen artean gatazkak sortuz, eta sarritan lortu egin dutela aitortu behar da. Orain ere gauza bera egin nahi izan dute, baina emaitza alderantzizkoa izan da. Bat eginda gaude orain: Egoera zital eta latz honek batu egin gaitu, eta gure eskubideen alde borrokan jarraituko dugu amaierara arte. M4Fn dena da itxura, itxura faltsua.\nM4F: Falsas apariencias


Europako programak - Donostia Kultura\nDonostia Kulturak Europa mailako hainbat proiektu abiatu zituen 2015ean, gehienak Donostia 2016 Kultur Hiriburuarekin batera, eta haien bidez mugaz gaindiko elkarlana eta ezagutza bultzatu zen, literatura eta arte eszenikoak bezalako arloetan. Horrez gain, azpimarratzekoa da proiektu horietako gehienak DSS2016EUk utziko duen ondarearen parte izango direla, ondorengo urteetan ere segida izango baitute.\nJakina da Europaren ezaugarri nagusietako bat aniztasun kultural eta linguistikoa dela, eta errealitate horretan hizkuntza gutxituek eta hizkuntza txikiek garrantzi berezia dutela. Hain zuzen, garrantzia hori ardatz hartuta, hizkuntza horietan egiten den literatur sorkuntza bultzatu nahi du Beste hitzak (Other Words) programak. Donostia Kulturak (bazkide leaderra) eta Donostia/San Sebastian 2016ek bultzatutako Beste Hitzak ekimenean Irlanda, Eslovenia, Mazedonia eta Frisiako elkarteak ari dira lanean.\nMugalariak sorkuntza-, hezkuntza- eta bitartekotza-programa bat da, DSS2016k sustatua, eta Hegoaldeko eta Akitaniako antzoki eta kultur etxeen ateak ireki nahi ditu sorkuntza-prozesuan diren dantza- eta antzerki-proiektuak sustatzeko eta, aldi berean, mugaren bi aldeetako elkarteek eta herritarrek parteka ditzaten sorkuntza-prozesuok. Hain zuzen ere, Donostia Kulturak hiru proiektutan hartu du parte. Imanol Larzabal guneak eta Senpereko gune batek Robinson konpainiarekin jardun zuten; Gazteszenak eta Hendaiako gune batek Igor Kalongeren Tormenta aurkeztu zuten, eta Victoria Eugenia Antzokiak eta Baionako Scène Nationalek Kukai / La Veronal-en Oskara estreinatu zuten. Bestalde, 2016an programazio zabala izango da arte eszenikoen arloan, Donostia 2016ren eta Donostia Kulturaren arteko elkarlanaren ondorioz.\nKimu programan deialdi bidez hautatutako Iparraldeko eta Hegoaldeko lau artista haurrei eta gazteei zuzendutako arte eszenikoen inguruko berariazko trebakuntza jasoko dute urtebetez. Programaren helburua da master-classekin eta jaialdietako egonaldiekin trebakuntza-ibilbide bat diseinatzea, haur eta gazteei bideratutako euskarazko arte eszenikoen sorkuntza aberasteko eta dinamizatzeko.\nBALLET T 2007tik ari da jardunean, truke hirukoitzean hain zuzen ere: kultura-, arte- eta hezkuntza-trukean, denen artera ekarriz dantza-ikuskizunei ekiteko modu desberdinak, bai arte-produkzioaren aldetik, bai dantzari eta koreografoen prestakuntzaren aldetik, eta bai ikusle berriak sortzeari eta sentsibilizatzeari dagokionez ere. Helburu nagusia da Iparraldearen eta Hegoaldearen arteko sinergiak aprobetxatzeko bidean jartzea Donostia (Donostia Kultura) - Biarritz (Malandain Ballet Biarritz) ardatzean, ikuskizun koreografikoak ekoizteko/emateko espazioaren barruan. Lankidetza-proposamen originala da, eta urte osorako jarduerak planteatzen ditu. Parte-hartze handia lortzen dute jarduera guztiek.\nBALLET Tk (2007) sortutako dinamikaren eredura, antzerkian ere lanean hasi ginen ESZENA T deitu dugun proiektu batean. Hau ere kultura-, arte- eta hezkuntza-trukea da, antzerkia zaleei eta oro har ikusle interesatuei hurbiltzeko xedez. Arte eszenikoetan sentsibilizatzeak eta ikus-entzule berriak sortzeak lehentasuna dute betiere Donostia Kulturarentzat. Helburu nagusia da Iparraldearen eta Hegoaldearen arteko sinergiak aprobetxatzeko bidean jartzea Donostia (Donostia Kultura) - Baiona (Scène Nationale du Sud-Aquitaine) ardatzean, antzerki- eta zirku-ikuskizunak ekoizteko/emateko espazioaren barruan. Lankidetza-proposamen originala da, eta urte osorako jarduerak planteatzen ditu. Honelako jarduerak, besteak beste: egonaldi artistikoak, koprodukzioak, informazio-trukea eta antzoki eta ikastaroen artean ikus-entzule eta partaideen joan-etorria bultzatzeko programak. Herritarrek ezin hobeto hartzen dituzte jarduerok.


Lau debagoiendar daude Jakiunde akademia berrian - Debagoiena - Goiena.eus\nLau debagoiendar daude Jakiunde akademia berrian\nUsoa Agirre 2007-10-26 14:11\nAtzo, eguena, egin zuten akademia berriaren aurkezpena, Donostian. Zientzietan, arte-sormenean eta pentsamendu kritikoan egindako lanagatik nabarmendutako 26 adituk osatzen dute Eusko Ikaskuntzak eratu duen Jakiunde akademia.\nTartean, lau debagoiendar daude: Itziar Astiazaran aretxabaletarra, farmazialaria; Mari Karmen Gallastegi bergararra, ekonomialaria; Jon Markaide elgetarra, astronomoa; eta Jesus Mari Ugalde bergararra, kimikari fisikaria. Hain zuzen, 26 adituen artean izen ezagun asko dago; besteak beste, honakoak: Bernardo Atxaga idazlea, Jabier Agirresarobe zinemagilea, Rafael Moneo arkitektoa eta Jesus Altuna antropologoa. Akademiako lehendabiziko lehendakaria izango da Pedro Miguel Etxenike fisikari ezaguna.\nJakiunde akademiako kideak urtean hiru aldiz elkartuko dira osoko bilkuretan. Haien zeregina izango da elkarrekin hausnartu eta iritziak ematea; horretarako, gizartean antzematen dituzten gabeziak eta euskal letrek, zientziek eta arteek datozen urteetan hartu beharko luketen bidea hartuko dituzte hizpide. Ikerketak, azterlanak, txostenak eta irizpenak egiteko zeregina izango dute adituok.


Train to Busan (Busango trena) | Odolaren mintzoa\nHasiera » Zonbiak » Train to Busan (Busango trena)\n-Non gaude? -Uste dut zonbi film batean gaudela -Seguru zara? -Nahiko, bai\nHiru urtez, tonto itxura ematen zidan argazki bat izan nuen hedabide batean; argazkia aldatzeko aukera izan nuen, jakina, baina nahiago izan nuen adimen gutiko gizon itsusi mortal bat erakusten zuen irudi hura atxiki, motibo sinple honengatik: batek baino gehiagok, ni ezagutzean, errana zidaten argazkian baino aise itxura hobea nuela. Era berean, kritikariek erran izan balute Yeon Sang-ho zuzendariaren Train to Busan arrunt film txarra dela, edo, tira, erdipurdikoa; kritikak, oro har, txarrak izan balira, eta ikusleen aldetik ere harrera eskasa izan balu –baina Donostiako Beldurrezko astean sarrera guziak saldu zituzten–, segur aski erranen nukeen ez dela hainbertzerako, bere gorabehera guziekin film aski entretenigarria dela.\nBaina toki guzietarik ailegatu zaizkidan berriek zioten film izugarria zela Busango trena hau, eta, ondorioz, filmeko bi orduak pasatu nituen aho zabalik utziko ninduen eta uau! erranarazi zidan une horren esperoan –zinema korearraz ari garenez, Park Chan-wook unea deitzen ahalko genioke une horri, erran nahi baita, mendekuaren trilogia egin zuen Park Chan-wookena–, baina memento hori ez zen inoiz ailegatu; aho zabalka utzi ninduten eta meh! erranazari zidaten uneak, ordea, agudo etorri ziren bata bertzearen gibeletik.\nTrenean hobe da deus ere ez jatea, bertzenaz…\nBusango trena genero zinema maite dutenengandik haratago, ahalik eta publiko zabalenarengana ailegatzeko –alferrikako?– eginahala da, eta blockbuster izaera horri jarraiki, bai istorioan bai irudietan ikuslea ahalik eta gutien asaldatzen saiatu da zuzendaria. Nola azaldu, bertzenaz, begi aitzinean dugun mirari arraro hori, errairik eta kanibalismorik eta ageriko burmuinik eta erauzitako gorputz atalik eta, solas batean, gorerik gabeko zonbi film bat? Odolak, batez ere, kristalak zikintzeko balio du film honetan, eta zonbiak ez dakigu zonbi diren, infektatu edo, bertzerik gabe, bere haserrea gainantzezten duen jendea.\nPelikula honetan zonbi azpigeneroaren egiten den neutralizazioan, haurrak –adi!: zaputza– ez dira zonbi bihurtzen –George Romeroren Night of the living dead urrun hartan ez bezala–, eta ikusleak ez du inoiz sentitzen haurdun dagoen emaztekiaren osasuna benetan arriskuan dagoenik. Akabera aldera, Yeon Sang-ho hurbil ibili da, tiro baten distantziara hain zuzen ere, istorioari bukaera garratza ematetik –arestian aipatu Romeroren filmekoa bezain garratza–, ikuslea gaizki sentiarazteko gaitasuna izanen zukeen bukaera bat hain juxtu ere. Alta bada, horretan ere porrot egin du. Deus berririk eskaintzen duen film koldarra dugu, azken buruan, Train to Busan.\nBaina, tira, iruzkin hau irakurri ondotik norbaitek filma ikusiko balu, akaso zera pentsatuko du: bada, ez da hain txarra ere!\nFilma euskarazko azpitituluekin ere ikus daiteke.\nAktoreak: Yoo Gong, Kim So-an, Jung Yu-mi, Ma Dong-seok, Kim Eui-sung


Gilda eta tortillaren ibilbidea eta Guggenheim Museoa | Top esperientziak | Turismoa Euskadi - Turismoa Euskadin\nGilda eta tortillaren ibilbidea eta Guggenheim Museoa\nGilda eta tortillaren ibilbidea, miniaturazko abentura gastronomiko bat. Dastatu bertako kultura eta tradizioak tabernaz taberna, gozatu euskal gastronomiaz eta pintxorik onenez. Bisitatu Guggenheim Bilbao museoa, bere garaiko arkitektura-lan garrantzitsuenetako bat eta Bilbo berriaren ikurra.\nGilda eta tortillaren ibilbidea, miniaturazko abentura gastronomiko bat. Dastatu bertako kultura eta tradizioak tabernaz taberna, gozatu euskal gastronomiaz eta pintxorik onenez. Ba al zenekien lehen gildak Donostian hasi zirela jaten, 1940. urtearen amaieran? Eta patata-tortilla jada jaten zutela XIX. mende inguruan? Bilbok dohain ugari ditu, baina horietan zerbait nabarmentzen bada, bertako gastronomia bikaina da, eta, pintxoei dagokienez, aditu hutsak gara, jakina. Patata-tortilla taberna eta jatetxe guztietan dago, klasiko hutsa da eta. Tipularekin edo tipularik gabe, lodia edo mehea, gutxi eginda edo ondo eginda...\nHori horrela, gure taberna gustukoenak ezagutaraztea pentsatu dugu, tortillarik gozoenak eta gilda tipikoak dasta ditzazun. Tabernaz taberna, kalez kale, gure bertako gidariak jakinarazitako azalpen, bitxikeria eta istorioekin gozatuko duzu. Hamaiketako ezberdina bertako giroan. Eta ez ahaztu gildaren errezeta oroigarri gisa eramatea, harrituta utziko dituzu zure lagunak!\nBisitatu Guggenheim Bilbao Museoa, nazioarteko arte moderno eta garaikideko museorik nabarmenetako bat, Frank Gehry arkitekto entzutetsuak diseinatua.\nEnogastronomiako gidari espezializatuak:\nEgunak / ordutegia / iraupena:\nAstelehen, asteazken eta ostiraletan, 13:00etan – 2 ordu\nTalde pribatua: 2 eta 6 lagun artean\nHasiera: Plaza Biribila (Bilboko Turismo Bulegoa)\nBisita gidatua, 3 geldialdi eginda, 2 tortilla, 2 gilda eta 3 edari dastatzeko.\nBilboko arkitektura eta diseinua, eta zazpikaleak eta pintxoak\nGuggenheim museoa eta Bilbo kayakean\nBilbo gourmet eta Arte Ederren museoa\nBizikletaz Bilbon barrena eta Itsasmuseum\nBilbao Bizkaia turismo bulegoa\n· Oinetako erosoak eraman.\n· 18 urtetik beherakoek ezin dute alkoholik edan. Freskagarriak edo muztioa izango dituzte aukeran alkoholaren ordez.\n· Prezio bereziak 12 urtetik beherakoentzat. Kontsultatu.


Arropa beltzak behar dituzte Mediterraneoko migratzaileen gaineko erakusketa baterako - Soraluze - Plaentxia.eus\nArropa beltzak behar dituzte Mediterraneoko migratzaileen gaineko erakusketa baterako\nPlaentxia.eus 2019-11-19 08:48\nMaite Salutegri eta Jone Urain keramikagileak. Argazkia: Barren.eus.\nAbenduaren 12tik aurrera, Pott Keramika taldeak Urdina? izeneko erakusketa jarriko du ikusgai Donostiako Aquariumean, “Mediterraneo itsasoko migratzaileen egoeraz hausnarrarazteko”. Instalazio artistikoa osatzeko arropa beltzak behar dituzte eta bilketa puntuetako bat Soraluzen jarriko dute.\nMaite Salutegri (Eibar, 1963) eta Jone Urain (Mendaro, 1967) bikoa dira Pott Keramika eta abenduaren 12an, 'Urdina?' izenburuko erakusketa zabalduko dute Donostiako Aquariumean, Mediterraneo itsasoko migratzaileen errealitatearen egungo egoeraz hausnartzera bultzatzeko. Instalazio hori sortzeko, baina, laguntza eskatu dute. Arropa beltza behar dute eta arropa jasotzeko bilketa puntuak prestatu dituzte Gipuzkoako hainbat herritan, Soraluzen ere bai.\nSoraluzen Gaztetxea izendatu dute bilketa-puntu moduan eta eguaztenean, eguenean eta barikuan jasoko dituzte arropak, 18:00etatik 20:00etara bitartean.\nKatilu urdinak eta arropa beltzak\nErakusketa bera abenduaren 12an zabalduko dute Donostiako Aquariumean, Nautilus aretoan, eta urtarrilaren 21a arteko epea egongo da bisitatzeko. Pott-eko kideak EKG (Euskal Keramikagile Garaikideak) taldeko kide dira eta hainbat erakusketa antolatu izan dituzte gainerako kideekin batera. Oraingoan, Txaro Marañonekin egin dute bat erakusketa hau osatzeko. Erakusketa, katilu urdinez eta arropa beltzez osatuko dute. egongo da kokatuta.